DEN 


STJERNE 


Nr.  7    •    Juli  1970    •    119.  Årgang 


Det 

inspirerende 

budskab 

af  ÆLDSTE  MARK  E.  PETERSEN,  medlem  af  De  Tolvs  Råd. 


Fra  begyndelsen  har  sand  kristendom  været  en  religion,  der  har  været  svær 
at  tro  på  og  svær  at  efterleve  for  de  fleste  mennesker. 

Da  Frelseren  gik  her  på  jorden  og  underviste  i  sin  rene  lære,  nægtede  mange 
at  lytte  til  Ham.  Nogle  blev  fornærmede  over  det,  Han  sagde  og  blev  så  vrede, 
at  de  stræbte  Ham  efter  livet,  og  til  sidst  korsfæstede  de  Ham. 
Efter  at  have  været  vidner  til  Hans  himmelfart  stræbte  Hans  disciple  efter  at 
fortsætte  Hans  arbejde,  men  de  blev  også  misforstået,  betvivlet  af  de  fleste 
og  stærkt  forfulgte. 

Som  Skriften  antyder,  blev  de  allevegne  talt  imod.  Det  var  for  det  meste,  fordi 
deres  lærdomme  var  så  svære  at  tro  på. 

Hvis  vi  vil  acceptere  Kristus,  så  må  vi  acceptere,  hvad  Han  lærte  os.  Fore- 
givende udretter  ikke  noget.  Han  sagde  selv,  at  vi  ikke  kan  tjene  to  herrer. 
Hvis  vi  således  vil  nå  ind  til  Ham,  må  vi  finde  ud  af,  hvad  slags  kristendom 
Han  kom  med  og  vi  må  være  villige  til  at  acceptere  det,  som  det  er,  ligemeget 
om  det  går  nok  så  meget  imod  gamle  traditioner,  som  er  blevet  værdifulde  for 
os. 

De  gode  nyheder  fra  De  Sidste  Dages  Hellige  er  derfor  disse:  Om  det  er 
vanskeligt  at  tro  eller  ej,  Gud  lever  og  Han  er  vor  Fader.  Vanskeligt  at  tro  eller 
ej,  Jesus  Kristus  er  Hans  guddommelige  Søn,  de  kristnes  Frelser,  jødernes 
Messias  og  hele  menneskehedens  forløser. 

Nye  profeter  er  blevet  oprejst  i  vore  dage,  og  apostle  gennemrejser  atter  jor- 
den; endnu  en  gang  høres  det  gamle  råb:  „Omvend  jer,  thi  Himmeriget  er 
kommet  nær."  (Matt.  4:17)  Evangeliet  er  nu  gengivet  i  dets  renhed.  O 

Alle  nationer,  tungemål  og  folk  kan  tage  del  i  Evangeliets  glæder  og  velsignel- 
ser. Denne  måneds  forside  viser  unge  sidste  dages  hellige  fra  hele  verden, 
klædt  i  deres  nationaldragter.  Disse  unge  er  repræsentanter  for  omkring 
750.000  andre  unge  sidste  dages  hellige  mellem  12  og  26  år.  De  unge  deltog 
i  og  blev  fotograferet  under  dansefestivalen  ved  sidste  års  GUF-konference  i 
juni  måned.  O 

Sådan 

begynder 

vi 


af  PRÆSIDENT  JOSEPH  FIELDING  SMITH. 


Jeg  er  lykkelig  . . ., 

over  at  kunne  benytte  denne  side  hver  måned  til  at 
drøfte  de  emner,  der  vedrører  det  gengivne  Evan- 
gelium, med  jer. 

Lad  os  begynde  med  emnet  om  vidnesbyrdet,  noget 
som  alle  medlemmer  af  Kirken  skulle  have.  Giv  dit 
vidnesbyrd  næring,  og  få  det  til  at  gro  hver  eneste 
dag  i  dit  liv.  Du  ved,  at  der  er  ingen  grund  til,  at  nogen 
sjæl  ikke  skulle  vide,  hvor  man  finder  sandheden. 
Hvis  han  blot  vil  ydmyge  sig  selv  og  søge  i  den 
sande  ydmygheds  ånd  og  tro,  ja,  gå  til  Herren  lige- 
som profeten  Joseph  Smith  gjorde  det  for  at  finde 
sandheden,  så  vil  han  finde  den.  Det  er  der  ingen 
tvivl  om.  Hvis  mænd  og  kvinder  blot  vil  lytte  til  Her- 
rens ånds  hvisken,  og  søge  sådan  som  Han  vil 
have  dem  til  at  søge  efter  sandheden  om  og  for- 
ståelsen af  Jesu  Kristi  Evangelium  —  er  der  ingen 
som  helst  grund  til  ikke  at  finde  det  —  ingen  grund, 
det  skulle  lige  være  med  undtagelse  af  deres  hjer- 
ters hårdhed  og  deres  kærlighed  til  verden.  „Bank 
på,  så  skal  der  lukkes  op  for  jer."  (Matt.  7:7) 
Det  første  man  må  have  i  orden  for  at  være  en 
kvalificeret  leder  eller  lærer  i  denne  Kirke,  er 
kundskab  om  Evangeliets  principper  og  et  vidnes- 
byrd om  Forløserens  mission  tilligemed  profeten 
Joseph  Smiths  mission. 

Der  er  ingen  tvivl  i  mit  sind  om,  at  Herren  oprejste 
profeten  Joseph  Smith  og  gav  ham  åbenbaringer,  be- 
falinger, åbnede  himlen  for  ham,  og  pålagde  ham 


at  stå  i  spidsen  for  denne  strålende  uddeling.  Jeg  er 
fuldstændig  overbevist  om,  at  han  i  sin  ungdom,  da 
han  gik  ud  for  at  bede,  betragtede  og  i  virkelig- 
heden var  i  Gud  Faderens  og  Hans  Søns  Jesu  Kristi 
nærværelse;  der  er  ingen  tvivl  i  mit  sind  —  jeg  ved, 
at  dette  er  sandt.  Jeg  ved,  at  han  senere  modtog 
besøg  af  Moroni,  fik  Det  aronske  Præstedømme 
under  Johannes  Døberens  hænder,  Det  melkise- 
dekske  Præstedømme  under  Peters,  Jakobs  og  Jo- 
hannes' hænder,  og  at  Jesu  Kristi  Kirke  af  Sidste 
Dages  Hellige  blev  organiseret  den  6.  april  1830 
efter  guddommelig  befaling. 

Jeg  ved,  at  den  Almægtiges  kraft  ledsager  dette 
folk,  at  vi  bliver  befalet  at  holde  Hans  bud,  at  vandre 
i  lys  og  sandhed.  Det  er  min  faste  overbevisning, 
at  ethvert  medlem  af  denne  Kirke  skulle  være  i 
stand  til  at  bære  vidnesbyrd  og  erklære  ærligt,  at 
disse  ting  er  sande,  at  Mormons  Bog  er  sand,  at 
bestemmelsen  med  dette  Sidste  Dages  arbejde  er 
sandt,  og  at  det  —  i  overensstemmelse  med  åben- 
baringerne —  må  og  skal  opfyldes. 
Og  hver  eneste  sjæl  på  jordens  overflade,  som  har 
et  ønske  om  at  vide  det,  har  det  privilegium  at  kunne 
vide  det  for  sig  selv,  thi  enhver  sjæl,  som  vil 
ydmyge  sig  og  med  oprigtig  ydmyghed  og  tro,  samt 
med  en  sønderknust  ånd,  vil  stå  foran  Herren,  vil 
modtage  den  kundskab,  lige  så  sikkert  som  han 
lever.  O 

I  den  profetiske  åbenbaring,  der  henvises  til  som  „mit 
forord  til  min  befalingers  bog,  som  jeg  har  givet  dem  at 
kundgøre  for  jer,  o  I  jordens  indbyggere,"  fremhæver 
Herren  disse  ord:  „Hør,  o,  I  min  Kirkes  folk,  siger  Hans 
røst,  som  bor  i  det  høje,  og  hvis  øjne  hviler  på  alle  men- 
nesker. Ja,  sandelig  siger  jeg:  Hør,  I  folk,  som  er  langt 
borte,  og  I,  som  bor  på  øerne  i  havet,  lyt  alle."  (L.  &  P. 

1:6,  1.)  ' 

Disse  betydningsfulde  ord  passer  til  de  asiatiske  lande: 
„Hør,  I  folk,  som  er  langt  borte,  og  I,  som  bor  på  øerne 
i  havet,  lyt  alle." 

Indenfor  de  to  sidste  år  har  jeg  besøgt  disse  asiatiske 
lande  fire  gange  og  to  tidligere  besøg  blev  foretaget  som 
medlem  af  regeringen.  Mange  gange  har  jeg  haft  lejlig- 
hed til  at  huske  disse  profetiske  ord. 
Jeg  tænkte  på  ordene:  „I  folk,  som  er  langt  borte,"  da 
vi  besøgte  Thailand,  Malaisia,  Vietnam,  Singapore,  Indo- 
nesien, Indien  og  andre  lande,  og  vort  rejsebureau  for- 
talte os,  at  vi  kunne  vende  tilbage  til  Salt  Lake  City  ved 
at  rejse  enten  mod  øst  eller  vest,  „afstanden  er  næsten 
den  samme."  Jeg  tænkte  på  det,  da  jeg  overrakte  kon- 
gen af  Thailand  et  eksemplar  af  „Joseph  Smith  fortæller 
sin  egen  historie",  som  netop  var  kommet  ud  af  trykke- 
maskinen dagen  før.  Det  var  den  første  kirke-publikation 
på  thai-sproget. 

og  I,  som  bor  på  øerne  i  havet,  lyt  alle."  Hvor  ofte 

er  jeg  ikke  blevet  erindret  om  disse  ord  i  de  sidste  to 


år.  I  ø-nationen  Japan  lyttede  vi  under  en  ungdomskon- 
ference med  over  800  unge  til  125  personlige  vidnesbyrd 
i  et  vidnesbyrdmøde,  der  varede  41/2  time,  det  sluttede 
kun  for  at  tillade,  at  et  planlagt  offentligt  møde  kunne  be- 
gynde, efterladende  85  unge  mennesker,  der  stadig  ven- 
tede på  at  komme  til  at  aflægge  deres  vidnesbyrd. 
Vi  blev  mindet  om  ordene  „øerne  i  havet"  i  april  sidste 
år  ved  indvielsen  af  Singapore-området,  hvor  vi  alle- 
rede har  en  menighed  på  ca.  300  og  en  ny  kirkebygning 
på  vej. 

Vi  tænkte  igen  på  Herrens  ord  „øerne  i  havet",  da  vi 
besøgte  Taiwan  (Formosa)  og  deltog  i  en  distriktskonfe- 
rence  i  Manila  på  Filippinerne  (en  nation  med  ca.  40 
milt.  indbyggere  fordelt  på  7000  øer)  med  over  2000  til 
stede.  Vi  blev  atter  stillet  overfor  ordene  „øerne  i  havet", 
da  vi  blev  budt  velkommen  af  venlige  ledere,  da  vi  skulle 
indvie  et  område  på  14,000  øer  i  Indonesien. 
Et  besøg  hos  lederne  af  det  frie  Kina  og  hos  det 
voksende  medlemstal  i  Hong  Kong,  Korea  og  andre  ste- 
der viser,  at  disse  venlige,  ydmyge  og  modige  folk  er  ved 
at  give  agt  på  kaldet  fra  Herren  og  „lytter  alle". 
Der  har  aldrig  før  været  en  tid  som  nu,  hvor  Kirken  har 
haft  styrke  og  midler  til  at  nå  så  effektivt  ud  til  Asiens 
nationer.  Ifølge  Herrens  tidsplan  er  døren  nu  åben,  og 
dette  er  tilsyneladende  tiden  for  arbejdet  i  Asien.  Hvert 
besøg  har  været  udbytterigt  og  inspirerende.  Arbejdet 
er  voksende  og  yderligere  udbredelse  er  i  sigte.  I  hvert 

af  landene  er  den  vældige  fremgang  en  inspiration;  dette 
er,  hvor  menneskene  udgør  en  trediedel  af  jordens  be- 
folkning. Når  vi  imidlertid  ser  det  fra  disse  mange  mil- 
lioners standpunkt,  er  vi  naturligvis  først  lige  ved  at  be- 
gynde. 

I  Japan  er  Kirken  helt  godt  grundfæstet  med  to  missioner 
og  adskillige  distrikter,  plus  flere  der  er  ved  at  blive  or- 
ganiseret. Der  er  næsten  14  mill.  i  umiddelbar  nærhed 
af  Tokio  og  Yokohama,  hvor  vi  har  et  godt  lederskab  og 
en  stabil  organisation.  En  ny  stav  blev  organiseret  der 
den  15.  marts. 

Japan  har  nu  over  12,000  medlemmer  i  Kirken.  Der  er 
4,000  i  Korea,  næsten  6,000  på  Filippinerne,  ca.  4,000  i 
Hong  Kong  og  flere  endnu  på  Taiwan.  En  begyndelse  er 
gjort  i  Thaiwan,  Singapore  og  Indonesien.  Vi  har  stærke 
forsamlinger  på  Okinawa,  og  en  fast  kerne  af  vietname- 
sere er  kommet  ind  i  Kirken.  Vore  soldater  i  Korea  lagde 
grunden  til  Kirken  der,  og  når  freden  kommer  til  Viet- 
nam, vil  vi  finde  vejen  beredt  for  udbredelse  af  sandhe- 
den blandt  dette  folk. 

Mormonsoldater  lægger  overalt  i  disse  nationer  grunden 
til  effektiv  omvendelse,  eftersom  de  vinder  sig  venner  og 
nogle  få  omvendte  til  Kirken.  På  en  tur,  vi  fornylig 
havde  til  Thailand,  besøgte  vi  seks  militærlejre.  Vi  har  tre 
godt  arbejdende  distrikter  med  soldater  i  Vietnam. 
Indonesien  med  sine  130  mill.  mennesker  blev  den  26.  ok- 
tober 1969  åbnet  for  udbredelse  af  Evangeliet.  En  ny 
mission  er  oprettet  med  hovedkvarter  i  Singapore. 
Vi  er  ved  at  opbygge  virkelige  menigheder,  og  grundlaget 
er  blevet  lagt  for  en  vældig  udbredelse  af  arbejdet  i 
Asien.  Dåbshandlingerne  havde  i   1969  en  fremgang   på 


over  100  procent  i  forhold  til  året  før,  og  tendensen  er 
fortsat  opadgående. 

Et  af  vore  største  behov  er  bygninger.  I  hele  den  filip- 
pinske mission  har  vi  kun  en  bygning.  Byggegrunde  er 
erhvervet,  og  planer  er  på  vej  for  bygning  af  adskillige 
kirker  i  forskellige  dele  af  dette  område.  Vi  skal  i  vor  tid 
se  stave  og  kirkebygninger,  omvendte  i  stort  antal,  lokalt 
lederskab  med  kraft  og  evner,  og  måske  vil  selv  et  tem- 
pel blive  opført  blandt  disse  gode  mennesker. 
Fremtidsudsigterne  er  meget  opmuntrende.  Herren  vel- 
signer de  nyomvendte,  missionærerne  og  missionspræ- 
sidenterne.  Der  er  en  ånd  af  optimisme  overalt  blandt 
disse  ydmyge  mennesker,  efterhånden  som  betydelige 
mænd  strækker  hånden  ud  til  fællesskabet  og  samar- 
bejdet. F.  eks.  har  en  lille  gren  i  Korea  på  50  medlemmer 
5  universitetsprofessorer. 

Må  Gud  give  disse  myldrende  millioner  i  de  asiatiske 
lande  rige  velsignelser,  disse  „folk,  som  er  langt  borte, 
og  I,  som  bor  på  øerne  i  havet",  efterhånden  som  de 
„lytter  alle"  til  frelsesbudskabet  fra  de  ydmyge  Guds 
tjenere,  lokale  medlemmer  og  missionærer,  alle. 
Thi  Herren  har  gennem  Profeten  Joseph  Smith  erklæret: 
„Og  en  advarselsrøst  skal  gå  ud  til  alle  mennesker  gen- 
nem mine  disciples  mund,  som  jeg  har  udvalgt  i  disse 
sidste  dage.  De  skal  gå  ud,  og  ingen  skal  kunne  hindre 
dem;  Thi,  jeg,  Herren,  har  befalet  dem  at  gå."  (L.  &  P. 
1 :4— 5.) 

Til  dette  bærer  jeg  mit  ydmyge  vidnesbyrd  i  dyb  taknem- 
melighed for  Herrens  velsignelser  over  vort  arbejde  i 
Asien  og  over  hele  verden.  O 


Unge  japanske  ældster  taler  til  menigheden  ved  et  nadvermøde. 


En  nyomvendt  bliver  ordineret  til  et  embede  i  Præstedømmet. 

hissiosteht  i  asijem 


Den  japanske  mission 

af  præsident  WALTHER  R.  BILLS 


Geografisk  dækker  vor  mission  den  nordlige  halvdel  af 
hovedøen  Honshu,  som  inkluderer  Tokio,  verdens  største 
by  med  1 2  mill.  mennesker  og  den  nordlige  ø  Hokkaido, 
hvor  der  bor  en  næsten  uddød  race,  som  var  Japans  op- 
rindelige beboere  —  de  lyshudede  Ainu,  nogle  af  dem 
har  lyst  hår  og  blå  øjne. 

Vi  har  6697  medlemmer  og  17  organiserede  grene  med 
17  områder  med  missionærer.  8  nye  Kirker  er  bygget, 
fire  i  Tokio  og  en  i  hver  af  byerne  Yokohama,  Takasaki, 
Sapporo,  Asahigawa,  og  vi  ejer  seks  andre  bygninger, 
som  er  blevet  ombygget  til  kirkebrug. 
I  vore  gamle  lejede  bygninger  sidder  medlemmerne  på 
stråmåtter  eller  små  flade  puder.  I  de  nordlige  egne 
er  der  temmelig  koldt  om  vinteren,  og  medlemmerne  må 
krybe  sammen  om  små  petroleumsovne.  I  Hokkaido, 
hvor  der  er  fire  grene  og  tre  områder  med  missionærer, 
fyger  sneen  ofte  i  bunker  helt  op  til  tagrygningen  af 
bygningen. 

Overalt  i  vor  mission  må  medlemmerne  sædvanligvis 
rejse  fra  en  1/2  til  3  timer  hver  vej  ved  hjælp  af  under- 
grundsbaner, busser  eller  tog  for  at  deltage  i  kirkearbej- 
det. Møderne  er  sådan  sammenlagt,  at  vi  kan  holde  det 


ene  møde  i  forlængelse  af  det  andet,  og  det  tager  sæd- 
vanligvis hele  dagen.  Dåbsmøder  bliver  ofte  holdt  tidlig 
søndag  morgen,  enten  i  havet,  udendørs,  eller  i  hjem- 
megjorte døbefonter.  Medlemmerne  er  folk  fra  alle  sam- 
fundslag: direktører,  laboranter,  læger,  tandlæger,  for- 
retningsfolk og  arbejdere. 

I  øjeblikket  har  vi  181  missionærer,  159  ældster  og  22 
kvindelige  missionærer,  inkluderet  20  japanere.  Vi  døbte 
281  personer  i  1968  og  710  i  1969.  I  1970  har  vi  sat  vort 
mål  til  2500  døbte. 

Kirken  er  ved  at  blive  bedre  kendt  overalt  i  den  østlige 
halvdel  af  vor  mission,  først  og  fremmest  gennem  vort 
omfattende  Mormons  Bog-program.  I  de  første  6  måne- 
der af  1969  solgte  vi  6326  bøger,  og  i  de  sidste  6  måne- 
der 48,147  bøger.  Vort  håb  for  1970  er  at  kunne  afsætte 
mellem  200,  000  og  300,000  eksemplarer.  Vi  venter  at 
have  6  informationscentre,  hvor  vi  vil  vise  den  japanske 
version  af:  „Menneskets  søgen  efter  lykke".  I  oktober 
1970  regner  vi  med  at  chartre  2  flyvemaskiner  direkte  fra 
Tokio  til  Salt  Lake  City  til  generalkonferencen.  Vi  ser 
frem  til  et  stort  år,  især  nu  hvor  vi  forbereder  os  til  ver- 
densudstillingen Expo  70. 


Missionen  i  Japan-Okinawa 


af  præsident  EDWARD  Y.  OKAZAKI 


Vor  mission  betjener  omkring  halvdelen  af  Japans  om- 
råde og  indbyggertal,  eller  det  halve  af  øen  Honshu  og 
hele  Shikoku,  Kyushu  og  Okinawa.  Der  bor  næsten  50 
mill.  japanere  i  vort  område  (Japans  totale  indbyggertal 
er  100  mill). 

Der  synes  at  være  tegn  i  japanske  sædvaner  og  deres 
nationale  religion  på,  at  Evangeliets  sandheder  engang 
var  plantet  i  Japan:  1.  Shinto*  har  de  en  ceremoni,  hvori 
de  gør  dåb  for  deres  døde.  2.  Når  en  dør,  mister  han 
sit  jordiske  navn,  og  præsten  giver  ham  et  himmelsk 
navn.  3.  De  tror,  at  de  må  gøre  arbejde  for  deres  for- 
fædre. 4.  Japanerne  tror  på  den  patriarkalske  orden.  5. 
De  tror  på  pagterne,  at  offer  frembringer  velsignelser 
fra  himlen.  6.   Den    historie,    der    fortælles    om    Japans 


skabelse,  falder  sammen  med  historien  om  skabelsen  af 
jorden. 

I  vor  mission  har  vi  5,281  medlemmer  med  32  grene,  6 
missionærdistrikter  og  to  militære  distrikter.  4  kirkebyg- 
ninger er  blevet  bygget  til  os;  alle  andre  steder  lejer  vi 
bygningerne.  Vi  har  i  øjeblikket  191  missionærer  og  18 
deltidsmissionærer.  I  1969  døbte  vi  613  til  Kirken. 
Vi  bliver  i  dag  godt  modtaget  overalt  i  Japan  og  vore  ud- 
sigter for  1970  er  gode,  især  på  grund  af  Expo  70,  den 
første  verdensudstilling,  der  har  været  afholdt  i  Asien,  og 
stedet  hvor  den  holdes,  Osaka,  befinder  sig  i  vor 
mission. 

Placeringen   af  Kirkens   pavillon    er  enestående.   En    af 
Expo's  funktionærer  bemærkede:    „Hvordan  har  I  båret 

jer  ad  med  at  få  et  sådant  udvalgt  sted?  I  må  have  haft 
nogle  fortræffelige  forbindelser." 
Det  havde  vi!  Herren  hjalp  os! 

Pavillonen  er  placeret  skråt  overfor  vejen  fra  den  ja- 
panske pavillon;  det  er  nærved  den  største  kunstige  sø, 
hvor  publikum  kan  hvile  og  køle  sig  af;  og  det  er  ikke  så 
langt  fra  den  største  og  bedste  scene,  der  hvor  de  største 
og  bedste  underholdningsprogrammer  vil  blive  vist  gratis. 
Vi  forbereder  at  skulle  tage  imod  mellem  5  og  8  millioner 
tilskuere  i  de  6  måneder.  Det  Første  Præsidentskab  har 
godkendt,  at  filmen  „Menneskets  søgen  efter  lykke"  bli- 
ver omspillet  med  japanske  skuespillere  i  japansk  miljø. 
Imens  er  vi  travlt  optaget  med  at  prøve  at  omredigere 
missionærlektieplanen,  således  at  den  vil  være  mere 
kulturelt  indbydende  for  japanerne.  Vi  er  tilfredse  med 
resultatet  af  det  nye  sprogtræningsprogram,  som  er  dan- 


net for  at  hjælpe  missionærerne  med  at  lære  at  samtale 
på  6  måneder. 

I  løbet  af  året  vil  de  Hellige  chartre  en  flyvemaskine  for 
at  flyve  til  Hawaiitemplet  og  der  udføre  endowments,  be- 
seglinger og  patriarkalske  velsignelser. 
Antallet  af  vore  dåb  forventes  i  nær  fremtid  at  hæve  sig 
fra  et  gennemsnit  på  19  pr.  måned  til  200  pr.  måned. 
Jeg  føler  mig  ligesom  den,  der  fryder  sig  over  at  blive 
fanget  af  en  stor  bølge  med  sit  surfriding-bræt.  Når 
Expo  åbner,  vil  vor  pavillon  være  den  bølgetop,  der  vil 
løfte  os  op  til  en  halsbrækkende  fart.  Vi  vil  padle  hårdt 
nok,  så  vi  kan  være  sikre  på,  at  vi  fanger  bølgetoppen 
på  denne  store  bølge  i  rette  øjeblik.  Vi  ønsker,  at  vi  kan 
sejle  afsted,  og  vi  kan  smage  det  salte  sprøjt  i  vore 
munde. 


Kirkebygning  fuldført  på  Filippinerne. 


En  ældste  forklarer  om  en  udstilling  til  en  gruppe 
unge  filippinere. 


Missionen  på  Filippinerne 


af  præsident  PAUL  S.  ROSE 


Den  eneste  nation  i  den  filippinske  mission  består  af  de 
7,000  øer,  der  udgør  republikken  Filippinerne.  Vi  har 
grene  og  missionærer  spredt  fra  Laoag  på  den  store 
nordlige  ø  Luzon  til  General  Santos  by  på  det  sydlige 
Mindanao.  Missionærerne  kommer  i  forbindelse  med  alle 
slags  dialekter,  næsten  37  hoveddialekter  og  over  60 
mindre.  Men  hvis  noget  sprog  kan  siges  at  være  univer- 
selt, må  det  være  det  engelske.  Derfor,  den  gyldne  mel- 
lemvej for  missionærerne  er  engelsk. 
Vi  har  omtrent  5199  medlemmer  (1351  døbte  i  1969)  delt 
op  i  20  grene  og  19  grupper.  Vore  179  missionærer  ar- 
bejder i  35  byer.  Vi  har  en  kirkebygning  på  Filippinerne, 
plus  to  mere  som  er  under  opførelse. 
Folket  på  Filippinerne  er  sandsynligvis  det  mest  hjælp- 


somme, smiler  og  vinker  når  man  nærmer  sig.  Siden 
den  anden  verdenskrig  har  filippinerne  givet  alle  amerika- 
nere øgenavnet  Joe  —  dette  gælder  især  missionærerne. 
De  små  børn  er  henrykte  for  missionærerne  og  gør 
mangt  et  surt  skriftearbejde  til  en  fornøjelse.  De  små 
følges  rundt  med  missionærerne,  sommetider  kan  man 
tælle  op  til  50  børn. 

Vore  missionærer  er  enige  om,  at  det  nu  er  lettere  at  ud- 
dele eksemplarer  af  Mormons  Bog,  og  at  finde  men- 
nesker som  er  interesserede  i  Evangeliet,  end  det  var  for 
et  år  siden,  og  vore  udsigter  for  1970  er  gode. 


1    Shinto   =  den  japanske  nationalreligion  med  dyrkelse  af  lokalguddomme 
og  forfædrenes  ånder. 

Missionen  i  Hong  Kong  -  Taiwan 


af  præsident  W.  BRENT  HARDY 


Vor  mission  dækker  øen  Taiwan  og  kolonien  Hong  Kong, 
med  omkring  14  mill.  mennesker  på  Taiwan  og  4,5  mill.  i 
Hong  Kong.  Kirken  har  8673  medlemmer  i  missionen  for- 
delt på  31  grene  og  3  distrikter.  Vi  har  148  missionærer. 
Efter  ankomsten  bliver  missionærerne  anvist  til  enten  at 
lære  Cantonese,  som  tales  i  Hong  Kong  eller  Mandarin, 
som  bliver  talt  på  Taiwan.  Selvom  de  begge  er  kinesiske 
dialekter,  er  de  så  vidt  forskellige,  at  missionærerne 
ikke  kan  blive  flyttet  frem  og  tilbage  mellem  Hong  Kong 
og  Taiwan. 

I  øjeblikket  har  vi  3  almindelige  kirkebygninger,  4  fælles 
kontorbygninger,  hvor  vi  ejer  en  etage,  der  er  blevet  om- 
dannet til  en  kirke  (derfor  tager  vi  til  kirke  med  elevator), 
en  ombygget  villa,  og  en  lille  et-værelses  Kirke.  Vi  lejer 
også  15  grensbygninger.  Evangeliet  er  blevet  godt  mod- 
taget af  folk  i  begge  missionsområder,  og  vi  forventer, 
at  antallet  af  dåb  i  1970  vil  blive  det  dobbelte  af  1969's. 
Kirkens  vækst  er  god  her. 


Taiwan,  der  før  hed  Formosa,  har  et  indbyggertal  på  14 
mill.  af  hvilke  4500  er  medlemmer  af  Kirken.  Den  øko- 
nomiske vækst  er  imponerende  —  siden  1964  er  den 
årlige  nationalindkomst  fordoblet.  Arbejdsløshed  er 
næsten  ukendt  og  moderne  fabrikker  præger  egnen.  78 
missionærer  arbejder  på  Taiwan.  Kirkeorganisationen 
på  Taiwan  er  usædvanlig,  for  skønt  den  er  en  del  af  mis- 
sionen, ligner  den  en  stav.  Vi  har  et  præsidentskab  og  et 
distriktråd  til  at  ordne  Kirkens  affærer  der,  at  forberede 
lederskabet  til  den  dag,  det  vil  blive  den  første  kinesiske 
stav. 

Hong  Kong  på  Kinas  sydøstkyst  grænser  op  til  den 
kommunistbesatte  Kantonprovins.  Dets  areal  er  på  ca. 
650  km2.  Kirken  gør  fremgang  med  stærk  fart  her. 
Vort  grundlæggende  formål  gennem  de  kommende  år 
vil  være  at  styrke  det  lokale  lederskab  i  Kirken.  Vi  tror, 
at  de  Hellige  er  ved  at  udvikle  sig  til  at  blive  en  kilde  til 
fremgang  for  andre  områder  i  Asien. 


En  missionær  viser  en  pjece  til  en  undersøger. 


Søster  Huang,  som  er  distriktsmissionær,  venter  ved  Kao  Hsiung 
jernbanestation  på  sin  ny  kammerat. 

Mf s*ion  i  s>  <los  <  asien 

af  præsident  G.  CARLOS  SMITH,  jr. 


Vor  mission  kom  til  verden  den  1.  november  1969  med 
hovedkvarter  i  Singapore.  „The  Southern  Far  East  Mis- 
sion" blev  til  Hong  Kong  —  Taiwan  og  den  sydøstasiati- 
ske mission.  Vi  omfatter  halvøen  med  Indokina-Vietnam, 
Thailand,  Laos,  Cambodia,  ø-republikken  Singapore,  In- 
donesien, Malajsia,  Burma,  Nepal,  Indien,  Ceylon  og  Pa- 
kistan. Der  lever  næsten  975  millioner  mennesker  i  disse 
lande.  På  nuværende  tidspunkt  har  missionærarbejdet 
fremgang  i  Syd-Vietnam,  Thailand,  Singapore  og  Indone- 
sien. (Den  5.  januar  1970  begyndte  6  missionærer  at  ar- 
bejde i  Djakarta,  hvor  vi  har  flere  indonesiske  medlem- 
mer og  omtrent  20  kaukasiske.) 

For  to  år  siden  blev  6  ældster  sendt  til  Singapore  for  at 
påbegynde  arbejdet  der.  Der  er  nu  46  ældster  i  Singa- 
pore og  medlemsantallet  i  grenen  er  183. 
I  Bangkok,  Thailand,  har  vi  en  engelsktalende  gren  med 
225  medlemmer  og  en  thaigruppe  på  35.  I  Korat,  Thai- 


land, har  vi  en  anden  thaigruppe  på  omkring  30  medlem- 
mer. I  Thailand  gør  ældster  missionærarbejde  i  4  byer. 
I  Vietnam  har  vi  3  distrikter  hvor  militærpersoner  præsi- 
derer, vi  har  grupper  med  90  medlemmer,  hovedsagelig 
bestående  af  vietnamesere  og  nogle  fastboende  U.S. 
militærpersoner. 

Missionærarbejde  udføres  først  og  fremmest  på  en- 
gelsk i  Singapore  og  i  Vietnam  og  på  thaisproget  i  Thai- 
land; i  Indonesien  bliver  det  meste  af  missionærarbejdet 
gjort  på  indonesisk. 

Endnu  har  vi  dog  ikke  nogen  kirkebygninger,  men  vi  har 
erhvervet  grund  i  Bangkok,  hvilken  vi  håber  vil  være 
bebygget  inden  et  år. 

De  asiatiske  folk  er  vidunderlige  og  opofrende.  Dette  er 
kendetegnet  for  hver  af  nationerne  i  vor  mission,  og  Her- 
ren har  velsignet  os  ved  at  give  os  nogle  vidunderlige 
venner. 


Missionen  i  Korea 


af  præsident  ROBERT  H.  SLOVER 


I  øjeblikket  dækker  vor  mission  republikken  Syd-Korea, 
et  land  med  31  mill.  indbyggere,  og  hvor  vi  har  omkring 
4,000  medlemmer  fortrinsvis  S.D.H.  soldater  og  ameri- 
kansk regeringspersonel.  Delt  i  4  distrikter  indeholder 
missionen  16  grene  med  omkring  100  missionærer.  Vi  har 
tre  kirkebygninger  —  to  i  Seoul  og  en  i  Pusan  —  de  er 
til  stor  hjælp  og  tjener  som  kendemærker  for  undersø- 
gere og  andre.  Sidste  år  var  vort  totale  antal  dåb  450. 
Kirkens  ansigt  udadtil  er  vældig  godt,  selvom  Kirken  kun 
har  været  her  i  12  år.  Missionen  blev  grundlagt  for  7  år 
siden.  Alligevel  er  vort  navn  kendt  over  hele  Korea  gen- 
nem virkelig  god  presseomtale,  store  udstillinger  om  Kir- 
ken i  de  store  byer,  og  Tabernakelkorets  ugentlige  ra- 
dioudsendelse,  der  transmitteres  af    Seoul   radio.    Syd- 


Korea  er  et  af  de  mest  pro-amerikanske  lande  i  verden 
og  amerikanerne  og  alt,  hvad  der  er  amerikansk,  er  me- 
get værdsat.  Dette  kan  sommetider  godt  indebære  en 
tilskyndelse  til  at  ville  efterligne  de  amerikanske  reli- 
gioner. Korea  har  den  højeste  procentdel  kristne  af  alle 
lande  i  Asien.  Folket  er  imidlertid  meget  nationalsindede, 
og  økonomien  går  opad  med  stormskridt. 
Vor  Kirkes  udfordring  ligger  i  dette,  at  bygge  et  stærkt 
fundament  gennem  Præstedømmet.  Vi  har  allerede 
mange  bemærkelsesværdigt  stærke  og  kyndige  med- 
lemmer i  Kirken  her.  Vor  fremtid  tegner  vældigt  godt  i 
Korea;  i  virkeligheden  ser  vi  frem  til  en  stav,  og  selv  ta- 
len om  et  tempel  er  med  i  vore  forhåbninger.  O 

Hvorfor  vi  bygger  templer? 


af  præsident  DAVID  O.  McKAY. 


Et  af  de  almindeligste  spørgsmål  der  bliver  stillet  af 
journalister  i  næsten  alle  dele  af  verden  er:  „Hvorfor 
bygger  I  templer?"  Det  næste  spørgsmål  de  stiller  er: 
„Hvilken  forskel  er  der  mellem  jeres  templer  og  jeres 
kirkebygninger?" 

De  er  meget  interesseret  i  svaret  på  det  første 
spørgsmål.  Kirkens  medlemmer  kender  svaret,  et  tempel 
er  bygget  for  at  udføre  hellige  ordinanser,  ikke  hemme- 
lige, men  hellige. 

En  af  disse  er  at  besegle  ægteskabet  mellem  mand  og 
hustru,  og  besegle  deres  børn  til  dem  i  dette  ægteskab 
—  og  dermed  give  børnene  ret  til  at  blive  født  i  pagten. 
Dette  interesserer  næsten  enhver  intelligent  journalist 
eller  undersøger,  særlig  når  han  eller  hun  erkender  den 
sandhed,  at  kærlighed,  den  menneskelige  sjæls  mest 
guddommelige  egenskaber,  er  lige  så  evig  som  selve 
ånden.  Når  et  menneske  dør,  vil  denne  kærlighed  fort- 
sat eksistere  og  fortsætte,  og  hvis  nogen  undersøger 
tror  på  sjælens  udødelighed  og  fortsættelse  af  person- 
lighedens eksistens  efter  døden,  må  han  også  ind- 
rømme, at  kærligheden  også  vil  fortsætte. 
Logisk  følger  et  andet  spørgsmål:  „Hvem  skal  vi  elske  i 
den  næste  verden?"  En  amerikansk  kvinde,  der  sammen 
med  sin  mand  blev  stillet  dette  spørgsmål,  svarede:  „Vi 
skal  elske  alle."  „Ja",  svarede  jeg,  „Vi  skal  elske  alle  her, 


det  er  Frelserens  befaling  —  at  elske  vor  næste  som  os 
selv."  (Matt.  19:19.) 

Men  vi  har  også  fået  at  vide,  at  jordiske  forhold 
genspejler  de  himmelske  forhold;  og  jeg  forestiller  mig  i 
åndeverden,  når  vore  tanker  om  forudtilværelsen  er 
afløst  af  viden  og  forbundet  med  de  erfaringer,  vi  har  haft 
i  denne  verden,  at  vi  der  vil  finde  vore  kære,  genkende 
dem  og  elske  dem,  som  vi  har  gjort  det  her. 
Jeg  elsker  min  hustru  mere  end  jeg  kan  elske  andre  men- 
nesker, jeg  elsker  mine  børn,  jeg  elsker  dem,  jeg  har 
været  nært  knyttet  til,  mere  end  jeg  kan  elske  dem,  som 
jeg  ikke  har  kendt.  Jeg  kan  føle  sympati  for,  og  jeg  kan 
have  et  ønske  om  at  hjælpe  hele  menneskeheden,  men 
jeg  elsker  hende,  ved  hvis  side  jeg  har  siddet  og  våget 
under  sygdom,  over  en  af  vore  kære,  der  døde.  Disse 
oplevelser  binder  hjerte  til  hjerte,  og  det  er  vidunderligt 
at  tænke  på,  at  erindre  og  at  værne  om,  at  døden  ikke 
kan  skille  de  hjerter,  der  er  bundet  sammen. 
Almindeligt  ægteskab  blandt  mennesker  er  tidsbestemt, 
når  det  varer  længst,  til  døden  skiller  ægteparret.  For 
kun  i  Herrens  Hus,  hvor  de  handlinger,  der  bliver  udført 
af  dem,  der  fuldkomment  og  retmæssigt  er  kaldet  til  at 
repræsentere  Guddommen,  at  repræsentere  vor  Herre 
og  Frelser,  Jesus  Kristus,  kan  foreningen  mellem  mand 
og  hustru  og  mellem  forældre  og  børn  blive  beseglet  for 

tid  og  evighed.  Det  er  et  af  de  formå!,  hvortil  vi  bygger 
templer. 

Et  andet  særligt  formål  bliver  ikke  så  let  forstået. 
Nogle  af  undersøgerne  kalder  det  fantastisk,  indtil  de  får 
et  glimt  af  Guds  retfærdighed  —  indtil  vi  spørger  dem: 
„Tror  I,  at  en  retfærdig  Gud  vil  forlange,  at  jeg  skal  følge 
bestemte  principper  og  ordinanser,  der  gælder  for  mig, 
for  at  komme  ind  i  Guds  rige,  og  at  Han  vil  tillade  jer  at 
komme  ind  i  Guds  rige  uden  at  adlyde  disse  ting?  Alt 
hvad  vi  behøver  at  gøre  er  at  stille  verden  dette 
spørgsmål.  Den,  der  anerkender  Jesus  Kristus,  vor 
Herre,  som  frelsens  ophav  —  de,  der  anerkender  Hans 
erklæring  angående  nødvendigheden  af  lydighed  til 
bestemte  principper  —  er  bundet  til  at  indrømme,  at  alle 
må  rette  sig  efter  visse  bestemte,  fundamentale  princip- 
per, ellers  ville  det  ikke  være  nødvendigt  for  nogen  at 
rette  sig  efter  denne.  Det  er  klart. 

I  den  hellige  Skrift  har  vi  tilstrækkelige  beviser  for,  at 
Frelseren  henviste  til  en  evig  plan.  F.  eks.  da  Nikodemus, 
medlem  af  Sandedrinen,  (en  mand  der  åbenbart  havde 
lyttet  til  Frelserens  udsagn  og  måske  fulgte  Ham)  op- 
søgte Ham  opfyldt  af  et  ønske  om  at  vide,  hvad  denne 
mand  var  i  besiddelse  af,  som  Saddukæerne  og  Fari- 
sæerne ikke  ejede,  fremførte  sit  vidneudsagn  for 
Ham,  idet  han  sagde:  „Rabbi!  Vi  ved,  at  du  er  en  lærer, 
som  er  kommet  fra  Gud;  thi  ingen  kan  gøre  de  tegn,  som 
du  gør,  uden  at  Gud  er  med  ham."  (Johs.  3:2.)  Der  fulgte 
en  samtale,  som  sandsynligvis  indeholdt  lignende  spørgs- 
mål, som  dem  jeg  har  nævnt.  Uden  tvivl  spurgte  Nikode- 
mus: „Hvad  skal  jeg  gøre?"  Og  en  af  de  mest  bemær- 
kelsesværdige erklæringer,  vi  har  i  Skriften,  blev  som 
svar  på  hans  spørgsmål:  „Ingen  kan  se  Guds  rige,  hvis 
han  ikke  bliver  født  på  ny".  (Johs.  Evang.  3:3.) 
En  åndelig  fødsel  er  nødvendig,  før  nogen  menneskelig 
skabning  kan  forstå  den  åndelige  styrke,  Kristus  var  i 
besiddelse  af  og  levede  ved.  Nikodemus  kunne  ikke 
forstå  det.  Han  satte  tanken  på  en  fysisk  fødsel  i  for- 
bindelse med  det  svar,  Kristus  gav  ham,  og  blev  straks 
stillet  overfor  det  umulige  i,  at  en  voksen  igen  kunne 
fødes  på  naturlig  .måde.  Og  da  kom  der  fra  Frelseren 
et  ligefremt  betydningsfuldt  svar:  „Ingen  kan  komme  ind 
i  Guds  rige,  hvis  han  ikke  bliver  født  af  vand  og  ånd." 
(Johs.  3:5.) 


Hvordan  forholder  det  sig  med  dine  tidligere  forfædre, 
som  aldrig  har  hørt  om  Jesus  Kristus?  Hvordan  forholder 
det  sig  med  de  millioner,  som  døde  uden  at  have  kendt 
Hans  navn?  De  er  vor  himmelske  Faders  børn,  ligeså 
godt  som  du  og  jeg.  Er  det  en  handlemåde  af  en  elsket 
fader,  at  fordømme  dem  for  evigt  til  ikke  at  kunne  komme 
ind  i  Guds  rige,  fordi  de  ikke  havde  nogen  anledning  til 
at  høre  om  Jesus  Kristus?  „Vi  tror  hele  menneskeheden 
kan  blive  frelst  ved  at  adlyde  Evangeliets  love  og  forord- 
ninger" (tredie  trosartikel).  Og  vi  tror,  at  de,  der  er  døde 
uden  at  have  hørt  det  her  i  livet,  vil  få  en  mulighed  for 
at  høre  det  i  det  næste  liv.  Det  får  vi  at  vide  fra  Det  nye 
Testamente.  Hvor  gik  Jesu  ånd  hen,  medens  Hans  le- 
geme lå  i  graven?  Apostlen  Peter  fortæller  os,  at  Han 
gik  hen  for  at  prædike  for  ånderne,  der  var  i  forvaring, 
dem  der  var  ulydige  i  Noah  dage,  da  arken  blev  bygget. 
(2.  Peters  brev  2:19.)  Dem  der  døde  for  tusinder  af  år 
siden  lever  stadig,  og  Evangeliet  bliver  givet  til  dem,  som 
det  vil  blive  givet  til  alle  vor  himmelske  Faders  børn.  Det 
er  et  andet  formål  med  templerne.  Du  bør  have  lejlighed 
til  at  samle  navnene  på  din  slægt  og  gennem  sted- 
fortrædere udføre  dåb  for  dem,  så  de  kan  blive 
medlemmer  af  Guds  rige  i  den  anden  verden,  ligesom  vi 
er  medlemmer  her. 

Men  de,  der  går  ind  i  templet,  skal  have  en  tempelanbe- 
faling, at  de  er  sande  kristne,  at  de  er  trofaste  medlem- 
mer af  Kristi  Kirke,  at  de  er  retskafne  overfor  deres 
næste;  at  de  lever  i  overensstemmelse  med  Jesu  Kristi 
Evangeliums  idealer. 

Må  Gud  hjælpe  os  med  at  påskønne  det  gengivne  Jesu 
Kristi  Evangelium,  der  er  altomfattende.  Livets  filosofi 
findes  i  det,  og  i  vore  templer  vil  vi  blive  budt  på  vel- 
signelser, der  gennem  adlydelse  (og  det  er  mit  vid- 
nesbyrd, for  jeg  ved  det)  vil  føre  mennesket  bort  fra  det 
mest  selviske,  misundelige,  hadefulde,  fjendtlige,  dyriske 
stade  —  til  det  højeste  åndelige  stade  og  til  Guds  rige. 
Jeg  beder  af  hele  mit  hjerte,  at  alle  Kirkens  medlemmer 
og  deres  børn  og  børnebørn  må  virkeliggøre  de  store 
sandheder,  der  bliver  tilbudt  i  Herrens  Hus  og  have 
styrke  nok  til  at  efterleve  principperne  i  Jesu  Kristi  Evan- 
gelium, som  er  evige  og  kan  bruges  i  hvert  menneskes 
liv,  til  at  udvikle  åndelig  styrke,  der  vil  bringe  fred  på 
jorden  og  god  vilje  blandt  mennesker.  (Se  Lukas  2:14.) 

Komme  dit  rige 


af  ROBERT  W.  DOXEY 


I  oktober  1831  modtog  Profeten  Joseph  Smith  en  åben- 
baring, som,  hvis  den  bliver  fulgt  af  de  hellige,  vil  bringe 
timelig  frelse  i  dette  liv  og  åndelig  frelse  herefter.  Der 
er  lagt  vægt  på  dette  i  skriftstedet:  „Bered  Herrens  vej, 
.  . .  bered  jer  for  Brudgommen."  (Lære  og  Pagter  65:3. )] 
Hvorledes  er  dette  mål,  om  at  være  beredt  til  Kristi  an- 
det komme,  blevet  virkeliggjort?  Daniel  drømte  i  sin  tid 
om  verdensrigerne  og  om  Guds  Riges  genoprettelse 
„uden  hænder",  i  de  sidste  dage;  i  1831  sagde  Herren, 
at  Guds  Rige  var  på  jorden.  (65:2.)  Dette  Rige  er  Jesu 
Kristi  Kirke  af  Sidste  Dages  Hellige,  den  eneste  sande  og 
levende  Kirke  på  hele  jordens  overflade,  som  har  al 
magten  til  at  frelse  menneskeheden.  (Se  1:30.) 
Mennesket,  fortæller  åbenbaringen  os,  skal  „høre", 
„bede",  „gøre  Hans  underfulde  gerninger  kendt",  samt 
„berede  sig".  (65:1,  4,  5.)  Her  er  nøglen:  Giv  agt,  bed, 
bliv  impliceret  i  arbejdet  for  frelsen  og  vær  beredt  til  den 
strålende  dag,  da  Guds  Himmelske  Rige  vil  blive  forenet 
med  Hans  jordiske  Rige  ved  Kristi  andet  komme.  Sagt 
med  andre  ord,  det  er  menneskets  pligt  at  slutte  sig  til 
den  sande  kirke,  at  han  kan  modtage  frelse,  og  påkalde 
Herren,  så  Hans  rige  må  have  fremgang.  (23:7,  65: 
4—5.) 

Udtrykkene  „Guds  Rige"  og  „Himmelens  Rige"  bruges 
nogle  gange  som  synonymer,  men  Herren  bruger  dem 
også  i  særlige  betydninger.  Guds  Rige  er  „den  del  af 
Himmelens  Rige  som  tidligere  blev  oprettet  som  Jesu 
Kristi  Kirke  på  jorden."  Hvorimod  Himmelens  Rige  er 
det  Rige  bag  sløret,  som  vil  smelte  sammen  med  Kirken 

på  jorden Det  bogstavelige  Guds   Rige  er  det,   der 

erstatter  og  beskytter  alle  nationer  og  racer."2 
Som  ældste  Talmage  engang  sagde:    „Guds  Rige,   som 
allerede   er  på   jorden,   stræber  ikke   efter  en   verdslig 
magt  mellem  nationerne.  Det  prøver  ikke  at  overgå  no- 
gen som  helst  eksisterende  regering,  det  prøver  ikke  at 

føre  kontrol  med  nogen  styreform  på  jorden,  med  und- 
tagelse af,  at  det  prøver  at  få  mennesket  til  at  leve  i 
henhold  til  principperne  af  den  sande,  styrende  regering, 
før  Himmelens  Rige  skal  komme  og  blive  oprettet  på  jor- 
den med  en  konge  som  overhoved.  Men  når  Han  kom- 
mer, skal  Han  styre  og  regere,  thi  det  er  Hans  ret."3 
Er  du  beredt? 

„Derfor,  må  Guds  Rige  have  fremgang  .  .  ."  så  Kristi 
regering  i  Tusindårsriget  kan  begynde.  Det  vigtige 
spørgsmål  er,  om  vi  som  har  kundskab  om,  hvad  der 
skal  ske  før  den  tid  kommer,  vil  medvirke  til  at  fremme 
Herrens  værk.  Han  har  sagt,  at  Han  vil  have  et  folk,  som 
vil  tjene  Ham  i  retfærdighed,  derfor  er  det  vigtigt  for 
hvert  enkelt  medlem  at  være  blandt  de,  som  er  beredte. 
(100:15 — 17.)  Men  hvad  kan  vi  gøre  for  at  berede  os  til 
disse  velsignede  tilstande?  Fire  ting  er  nødvendige,  vi  må: 

1.  Høre  og  give  agt  for  Herrens  bud,  for  Hans  stemme  fra 
det  høje  har  lydt,  og  han  har  bemyndiget  mennesker  til 
at  handle  for  Ham.  (Se  1:17,  18;  65:1.) 

Dette  indbefatter  at  holde  de  pagter,  vi  indgik,  da  vi  blev 
døbt,  og  de  som  vi  indgår  i  de  hellige  templer. 

2.  Bed  i  ydmyghed  om  styrke  til  at  modstå  sandhedens 
fjende  og  for  at  forøge  troen.  (Se  1:19 — 23.)  Kirkens 
ydmyge  og  bedende  medlemmer,  som  har  et  vidnesbyrd 
om  Jesus  Kristus,  vil  se  frem  til  den  tid,  hvor  Han  kom- 
mer i  al  sin  herlighed.  (Se  45:39.) 

3.  Arbejd  for  at  opbygge  Zion.  Som  hjælp  til  at  blive 
„født  påny"  ved  den  Helligånd,  for  at  hans  liv  kan  blive 
et  liv  i  tjeneste  for  andre,  må  hver  enkelt  forpligte  sig 
til  at  være  aktivt  medlem,  som  kan  hjælpe  til  med  at 
opbygge  Zion.  (Se  6:6,  7;  38:40  samt  Alma  5:14 — 31.) 

4.  Vær  forberedt  på  alle  muligheder  (65:5).  Nu  til  dags 
da  menneskenes  hjerter  er  svage,  og  tegnene  på  Her- 
rens komme  er  tydelige,  er  følgende  råd  fra  Præsident 
Joseph  F.  Smith  rammende: 


„Må  Guds  rige  derfor 
have  fremgang,  så  at 
Himmeriges  rige 
må  komme."  (L.  &  P.  65:6) 


Mer  vil  have  mer 


RICHARD  L.  EVANS 


„.  .  .  Vi  skulle  leve  så  nær  ved  Herren,  være  så 
ydmyge,  så  lydige  og  pligtopfyldende  under  den  Hel- 
ligånds indflydelse,  at  vi  vil  være  i  stand  til  at  kende 
Faderens  vilje  og  hensigt  med  hver  enkelt  af  os  —  som 
individualister  og  som  arbejdere  i  Hans  kirke.  Og  når 
vi  lever  vort  liv,  så  vi  kan  høre  og  forstå  Guds  Ånds 
stille,  hviskende  stemme,  lad  os  da  gøre,  hvad  Ånden 
tilskynder  os  til,  uden  angst  for  følgerne.  Det  gør  ingen 
forskel,  om  vi  møder  smålighed  eller  kritiske  fjender  af 
Guds  Rige  eller  ej.  Er  det  i  overensstemmelse  med  ån- 
den i  det  store  Sidste  Dages  arbejde,  som  vi  er  enga- 
geret i?  Sigter  vi  efter,  at  Kirken  skal  have  fremgang  og 
blive  stærkere  på  jorden?  Hvis  det  går  i  den  retning, 
lad  os  da  gøre  det,  lige  meget  hvad  andre  mennesker  si- 
ger eller  tænker." 


1  Senere  henvisninger  i  denne  artikel  henviser  blot  til  Lære  og  Pagter. 

2  James  E.  Talmage,  Trosartiklerne.  Udg.  1953.  Side  351. 

3  Roy    W.    Doxey,    The    Latter-day    Prophets    og    Lære    og    Pagter,    vol.    2. 
Deseret  Book  Compan,  Salt  Lake  City,  Utah  1964,  side  369. 


Der  er  en  frase,  som  leder  tanken  hen  på  emnet: 
„Mer  vil  have  mer".1  Hvem  har  nogensinde  hørt  om 
nogen,  som  var  lykkelig,  men  som  ikke  kunne  blive 
stillet  tilfreds?  —  som  altid  skulle  have  mere  og 
mere  —  flere  fornøjelser,  mere  eftergivenhed, 
mere  magt  og  besidde  mere?  Nogle  har  overdreven 
lyst  til  at  tilfredsstille  begær,  som  forbliver  umæt- 
tet. Nogle  kræver  mere,  og  når  de  har  fået  deres 
krav  opfyldt,  stiller  de  flere  krav.  Der  er  samfund, 
som  ønsker  mere  og  mere  —  større  format  —  og 
så  på  vejen  komplicerer  de  deres  problemer. 
Den  sammenlignende  og  konkurrerende  ånd  kom- 
mer ofte  frem  og  insisterer  på  at  kurven,  den  gra- 
fiske fremstilling,  altid  skal  være  opadgående  — 
som,  hvis  det  er  for  et  godt  formål,  er  godt,  men 
som  hvis  aldrig  stillet  tilfreds,  selv  efter  at  formå- 
let er  opfyldt,  blot  er  et  krav  om  endnu  mere.  Selv 
efter  der  er  mere  komfort  og  større  behageligheder 
end  nogen  konge  nogensinde  har  haft,  er  der  sta- 
dig krav  om  mere.  Det  ender  muligvis  med,  at  vur- 
deringen mellem  tilfredsstillelse,  formål  og  fred, 
medfører  en  gavnlig  misfornøjelse,  fordi  vi  stadig 
kan  lære,  bevæge  os  frem,  opnå,  fremstille;  men 
bare  ikke  mere  uden  begrænsning,  uden  fred  eller 
et  virkelig  formål.  „Alle  verdens  gode  ting  er  ikke 
bedre  end  deres  brug"  sagde  Daniel  Defoe,  „og  af 
alt  det  vi  måtte  få,  kan  vi  kun  nyde  det,  som  vi 
kan  bruge,  ikke  mere."  Disse  menneskelige  ønsker 
der  på  en  måde  er  umættelige,  er  en  del  af  det, 
der  gør  fremskridt  mulig;  men  hvis  vi  drikker  uden 
at  stille  tørsten,  hvis  vi  løber  og  jager  uden  at  vide 
hvorfor  vi  løber  og  jager,  fortsætter  vi  snarere  med 
det  umættelige  krav.  I  al  vor  jagen,  stræben  og 
slid,  giver  Gud  os  taknemmelighed,  ligevægt  og 
dømmekraft.  En  sund  fornuft,  en  indre  fred  samt  en 
ærlig  og  sund  vurdering  af  vore  hensigter. 

1   Carnegie  Quarterly  bulletin,  Vol.  XVII,  no.  3. 

„Det  talte  ord"  fra  Tempelpladsen,  udsendt  over  KSL  og  Columbia 
System  den  10.  august  1969.  Copyright  1969. 

Det  er  ved  at  være  et  gammelt  trick  hos  talerne  ved  nadvermøder  at 
bede  alle,  som  er  omvendte,  om  at  række  hånden  op.  De,  hvis  forældre 
ikke  var  medlemmer  af  Kirken,  følger  pligtskyldigst  opfordringen,  medens 
de,  som  er  „født  i  Kirken",  ser  sig  selvtilfredse  omkring.  Så  spørger 
taleren:  „Hvornår  har  de,  som  ikke  rakte  hånden  op,  tænkt  at  ville  om- 
vende sig?" 

Der  er  lige  bestemt  så  megen  chockvirkning  tilbage  efter  denne  list  til 
at  fange  næsten  alles  opmærksomhed,  og  —  hvis  han  skynder  sig  at 
drage  fordel  af  dette  —  til  at  få  nogle  få  stykker  til  på  ny  at  undersøge 
dette  deres  eget  og  alle  generationers  problem. 


Personlig  omvendelse 


af  SAMUEL  L.  HOLMES 


Selv  om  gengivelsen  af  Evangeliet  fjernede  hårde  mis- 
forståelser vedrørende  den  kristne  kirke,  er  det  ikke 
nemt  at  blive  helt  fri  for  forestillinger  —  endogså  om 
omvendelse  og  om  den  tro,  den  er  baseret  på  —  som 
tilsyneladende  er  sikre  tilflugtssteder  for  de  prøvelser, 
der  følger  med  personlig  handling  og  ansvar.  Før  i  tiden 
troede  mange  kristne,  at  det  at  blive  omvendt  betød  at 
være  frelst,  endeligt  og  afgørende,  som  Guds  udvalgte. 
Omvendelse  var  for  dem  snarere  en  status  end  en  pro- 
ces, et  resultat  i  stedet  for  en  vejleder  til  den  rette  livs- 
førelse. Man  har  blandt  andet  lagt  hovedvægten  på 
deltagelse  i  ordner,  der  orienterer  sig  om  den  institution, 
som  kan  give,  nægte,  ophæve  eller  betinge  det  privile- 
gium at  deltage.  Udtrykket  omvendelse  er  stadig  ikke  no- 
gen enkelt,  fastsat  betydning  blandt  alle  dem,  der  kalder 
sig  kristne. 

Men  hvis  mennesker  kun  frelses,  eftersom  de  vinder 
kundskab1,  og  hvis  menneskene  kun  straffes  for  deres 
egne   synder2,   og   hvis   endog,   de,   som   har  kundskab, 


fortsat  må  omvende  sig3,  så  må  omvendelse  være  en 
vedblivende  proces,  en  stadig  udvidende  vækst.  Hvis 
handlefrihed  er  et  livsfaktum,  må  omvendelse  for  en  stor 
del  bero  på  personlig  årvågenhed  og  valg  efter  nøje 
overvejelse.  Hvis  Evangeliet  grunder  sig  på  kærlighed, 
så  kræver  omvendelse  en  bevidst  anvendelse  af  ånde- 
lig,, kraft,  når  det  gælder  Evangeliets  principper.  Hvis 
denne  udledelse  er  sund,  så  bliver  intet  menneske  om- 
vendt mod  sin  vilje,  og  muligheden  for  omvendelse  er  til 
rådighed  for  alle,  som  hører  Evangeliet. 
Jeg  vil  gerne  forsøge  at  give  en  kort  definition  af  udtryk- 
ket „moden  omvendelse":  Hermed  mener  jeg  opnåelse 
af  personlig  kundskab  —  gennem  erfaring  og  studium  — 
af  vort  slægtskabsforhold  til  Gud,  blandt  andet  med  op- 
dagelse af  de  åndelige  begreber  og  metoder,  der  følger 
med  det  forhold,  og  ved  at  bringe  disse  begreber  og 
metoder  i  anvendelse.  Der  kan  have  været  en  anvist  eller 
optrænet  vækst  i  den  tro,  der  ligger  forud  for  denne  sø- 
gen,  men  en  dag  må  mennesket  knæle  alene   og  selv 

spørge.  Det  ophobede  fond  af  religiøs  kundskab,  inspira- 
tion fra  profeti,  budene,  forjættelserne  og  de  åndelige 
gaver  kan  vi  sætte  pris  på  eller  ignorere,  men  som  alt, 
hvad  der  er  lånt  fra  fortiden,  må  alt  dette  på  ny 
tilegnes  og  erfares,  for  at  det  kan  blive  vort  personlige 
eje.  Den  skat  kan  blive  et  rent  og  skært  kuriosum,  med- 
mindre den  gennem  personlig  overbevisning  og  forpligt- 
else bliver  levendegjort,  bliver  ansporet,  tændt  an  som 
en  brand.  Denne  overbevisning  er  et  produkt  af  den  Hel- 
ligånds gave,  som  virker  i  forhold  til  vor  søgen  efter  den 
og  vor  vilje  til  at  lade  den  hjælpe  os. 
Den  Helligånd  virker  uden  tvivl  på  og  gennem  børn, 
men  når  sindet  og  ånden  gennemgår  opvækstens 
vanskelige,  oprørske,  tvivlende  og  prøvende  periode, 
må  man  også  lade  den  periode  omfatte  en  fornyet 
taknemmelighed  for  den  åndelige  krafts  virkelighed. 
Omvendelsesprocessen  kan  begynde  —  eller  slutte  — 
på  ethvert  alderstrin.  I  barndommen  er  den  sædvanlig- 
vis tillært  og  afhængig.  Børn  accepterer  villigt  myndig- 
hed lige  så  meget,  når  det  gælder  åndelige  sager, 
som  når  der  er  tale  om  fysiske  behov.  Omsorg  og  tryg- 
hed er  værd  den  pris,  som  underdanighed  og  lydighed 
er.  Belæring  er  ikke  vanskelig  på  det  alderstrin.  Den 
har  sin  værdi  i  at  lære  dem  værdien  af  en  arv  at  kende 
og  i  at  oplære  dem  i  metoder.  Den  indebærer  også  en 
risiko  for  fortsat  afhængighed  og  svækkelse  af  ønsket 
om  personlig  erfaring. 

Som  opvæksten  skrider  frem  med  dens  konflikter  om 
indflydelse  på  og  oprør  imod  myndighed,  er  den  tryg- 
hed, der  tilbydes  af  forældre  som  belønning  for  lydighed, 
ikke  så  acceptabel.  Hellige  familiebånd  bliver  spændt, 
efterhånden  som  intellektuel  og  følelsesmæssig 
uafhængighed  støder  sammen  med  forældrenes  og  Kir- 
kens myndighed.  Det  barnlige  lægges  bort,  således 
som  også  Paulus  var  klar  over.  (1.  Kor.  13:11.)  Tiden  for 
„den  modne  omvendelse"  er  kommet  som  en  del  af  den 
proces,  det  er  at  blive  voksen.  Det  er  mod  dette  kritiske 
alderstrin,  følgende  ord  er  rettet. 
Den  danske  filosof,  Søren  Kierkegård,  skrev: 
„Menneskets  største  lidenskab  er  tro,  og  her  er  der  ikke 
nogen  generation,  der  begynder  på  et  andet  sted,  end 
den  forrige  generation  gjorde;  hver  eneste  generation 
begynder  helt  forfra  igen;  den  efterfølgende  generation 
kommer  ikke  længere  end  den  foregående  —  for  så  vidt 
som  denne  forblev  tro  mod  sin  opgave  og  ikke  lod  den  i 
stikken."  (Kierkegård,  Søren  Aabye,  dansk  filosof, 
1813—1855.) 


Philips  Brooks  siger  det  ganske  enkelt: 
„Der  er  en  første  tro  og  en  anden  tro.  Den  første  tro  er 
nem,  barndommens  traditionelle  tro,  modtaget  fra  andre 
mennesker,  troet,  fordi  den  tilhørte  tiden  og  landet.  Den 
anden  tro  er  sjælens  personlige  overbevisning."  (Brooks, 
Phillips,  amerikansk  episkopal  biskop,  1835 — 1893.) 
Udfordringen  til  enhver  generation  er  den  at  nå  til  den 
anden  tro,  d.  v.  s.  at  blive  omvendt  som  voksne  og  stå 
inde  for  alt,  hvad  det  medfører.  Hvis  den  opgave  lades 
uløst,  vil  den  dag  komme,  da  al  den  efterligning  af  ynd- 
lingstalemåder  og  fortrøstning  til  stedfortrædende  erfa- 
ring vil  blive  kasseret  som  uden  betydning.  Pres  fra  sam- 
fundets og  familiens  side  kan  forlænge  tilpasnings- 
perioden,  men  det  vil  blive  en  formdannelse  uden  magt 
til  selvopholdelse.  Af  og  til  hører  man  om  et  menneske, 
der  bliver  „overvældende  oplyst  af  ånden",  men  det  er 
ikke  ret  mange  af  os,  der  bliver  omvendt  på  den  måde. 
Mirakuløse  tilkendegivelser  i  form  af  direkte  åbenbaring 
er  tilsyneladende  reserveret  til  dem,  som  er  kaldet  til  at 
bære  store  byrder.  Og  selv  da  —  som  man  ser  det  med 
Peter  —  er  omvendelsen  en  stadig  vaklende  proces.  For 
de  fleste  af  os  findes  der  kun  sikkerhed  for  en  rolig,  per- 
sonlig, fortsat  udvikling  af  tro,  skarpsindig  og  hemmelig 
som  et  frø  i  udvikling.  Resultaterne  af  den  metode  kan 
man  se  ved  at  betragte  det  faste,  velafbalancerede  lev- 
ned, der  føres  af  dem,  som  Herren  hele  tiden  sætter  sin 
lid  til  i  sin  Kirke,  og  som  yder  en  vedvarende  og  pålide- 
lig tjeneste  uden  at  stille  sig  selv  til  skue.  Det  er  den 
gruppe,  jeg  ville  kalde  for  eksperimentatorer ,  det  er  dem, 
som  har  taget  imod  indbydelse  til  at  bede,  søge  og  banke 
på.  Men  før  vi  går  nærmere  ind  på  deres  metode,  er 
der  to  dermed  beslægtede,  men  forskellige  grupper,  der 
bør  anerkendes. 

Til  den  ene  side  er  der  nogle,  som  modtager  en  om- 
vendelse eller  et  vidnesbyrd  om  Evangeliets  sandhed  — 
som  man  almindeligvis  kalder  det  —  som  noget  begræn- 
set, noget,  man  ligefrem  kan  måle.  Det  indbefatter  for- 
ventet reaktion  i  form  af  visse  ord  og  handlinger.  Den  er 
en  overbevisning,  som  —  fordi  den  værdsættes  så 
højt  —  ikke  udsættes  for  stød  i  form  af  lejlighedsvis  ny 
undersøgelse.  Disse  mennesker  er  oprigtige  og  trofaste, 
men  er  tilbøjelige  til  at  isolere  sig  og  er  snæversynede  i 
deres  tankegang.  Deres  læsning  og  reflektion  er  be- 
grænset til  det,  der  er  nødvendigt,  for  at  de  kan  bevare 
deres  tro  på  samme  standpunkt,  som  da  de  første  gang 
blev  overbevist.  Troen  kan  hos  disse  mennesker  være 
grundet  på  en  enkelt  begivenhed,  hvorved  de  opnåede 

en  tilfredsstillende  forvisning.  Nysgerrigheden  tvinger 
dem  ikke  mere  til  at  gå  igang  med  det  strenge  studium 
af  den  højere  grad  af  religion  eller  dens  historiske  per- 
spektiv. De  er  gode  mennesker,  der  ikke  gør  nogen  som 
helst  fortræd,  men  de  har  tilbøjelighed  til  at  være  stive, 
strenge,  selvbeskyttende  og  indgroede.  Deres  største 
problem  er,  at  de  ikke  kan  komme  i  kontakt  med  de  unge. 
Så  er  der  den  anden  yderlighed:  en  gruppe,  i  hvilken 
ungdommens  oprørskhed  uheldigvis  er  blevet  boende. 
De  er  ikke  forberedt  til  det  voldsomme  omslag  fra  den 
verdslige  lærdom.  Ligesom  den  førnævnte  gruppe  er  de 
tilbøjelige  til  at  være  alt  for  afhængig  af  autoritet,  blot 
på  en  anden  måde.  De  vil  gerne  acceptere  alt,  hvad  der 
bliver  dem  åbenbaret  af  en  dr.  phil.  (også  når  han  ud- 
taler sig  om  noget,  der  ikke  vedrører  hans  videnskabelige 
område),  men  de  indlader  sig  på  meningsudvekslinger, 
når  talen  falder  på  virkeligheden  af  åndelig  erfaring  — 
uden  at  sætte  den  virkelig  på  prøve.  Mange  af  dem  i 
denne  gruppe  reagerer  tilsyneladende  mod  den  før- 
nævnte gruppes  restriktioner  og  stivhed.  De  kan  være 
samvittighedsfulde  og  etisk  indstillet,  og  de  er  ofte  viden- 
skabeligt interesserede  eller  effektive  forretningsvolk. 
Når  det  gælder  religion,  mangler  de  imidlertid  selvdisci- 
plin til  at  lade  sig  føre  ind  under  den  Helligånds  påvirk- 
ning. Da  de  ikke  forstår  den  påvirkning,  frygter  de  et 
indgreb  i  deres  intellektuelle  indstilling  —  eller  de  afviser 
dem  simpelthen.  De  har  ikke  som  Immanuel  Kant  (tysk 
filosof,  1721—1804)  forstået,  at 

der  findes  en  grænse,  hvor  intelligensen  lider  ne- 
derlag og  bryder  sammen,  og  den  grænse  er  der, 
hvor  spørgsmål  vedrørende  Gud,  frihed  og  udø- 
delighed opstår. 
Da  vi  nu  har  beskrevet  disse  to  yderpunkter,  så  lad  os 
foretage  en  undersøgelse  af  dem,  som  er  villige  til  at 
eksperimentere.  Med  denne  klassifikation  mener  jeg  ikke, 
at  de  er  dilettanter,  som  leger  med  forskellige  religioner. 
Jeg  mener,  at  de  søger  religiøs  erfaring  og  oplysning  lige 
så  systematisk,  som  de  søger  ethvert  andet  mål.  De 
regner  med  udvikling,  virkelig  udvikling,  en  åndelig 
kraft,  ligesom  de  ville  regne  med  enhver  anden  kraft,  ved 
at  rette  sig  efter  de  love  og  regler,  der  styrer  denne  kraft. 
De  ved  f.  eks.,  at  det  arbejde  med  at  bede  en  bøn  ikke 
blot  består  i  at  fremkalde  en  overbevisning  og  en  for- 
pligtelse, men  det  er  at  holde  sig  i  forbindelse  med  den 
højeste  kilde  til  åndelig  kraft.  De  anerkender  anvendelse 
af  myndighed  og  vejer  den  op  mod  behovet  for  personlig 
undersøgelse  og  meningsdannelse.  De  har  frivilligt  taget 
det  vanskelige  skridt  fra  barnlig  tro  til  voksen,  moden 
omvendelse  og  ser  med  føje  hen  til  den  hjælp,  der  er 
lovet  dem  fra  Herren.  De  erkender,  at  troen  har  en  dob- 
belt natur;  den  er  både  en  tilflugt  og  en  ansporende 
kraft  til  fuld  medvirken  i  samfundet.  Den  hellige  side  af 
troen  illustreres  af  den  23.  Salme.  Herren  er  en  tilflugt  i 
trængselstider,  som  en  af  de  gamle  profeter  udtrykte  sig. 
Den  anden  side  af  troen  kommer  frem  i  den  udfordring, 
Frelseren  gav  om  at  gå  ud  og  belære  alle  folkeslag 
(Matt.  27:19). 

Den  erfaringsmæssige  metode  —  den  at  lære  at  tro  gen- 
nem erfaring  —  blev  anvist  af  Frelseren,  da  Han  forma- 


nede menneskene  til  at  bede,  søge  og  banke  på.  (Se 
Matt.  7:7 — 11.)  Ligeledes,  da  jøderne  undrede  sig  over 
Hans  visdom,  og  Han  svarede,  at  Hans  lære  ikke  var 
Hans  egen,  men  Hans,  som  havde  sendt  Ham,  tilføjede 
Han:  „Hvis  nogen  vil  gøre  hans  vilje,  skal  han  erfare,  om 
læren  er  fra  Gud,  eller  jeg  taler  af  mit  eget."  (Se  Joh. 
7:14 — 17.)  I  en  åbenbaring  fra  vor  tid  er  løfterne  endnu 
mere  specificerede  med  hensyn  til  de  resultater,  der  kan 
opnås  ved  at  man  lader  sig  belære  gennem  religiøse 
aktiviteter. 

„Sandelig,  så  siger  Herren:  Det  skal  ske,  at  hver  sjæl, 
der  aflægger  sine  synder,  kommer  til  mig,  påkalder  mit 
navn  og  adlyder  min  røst  samt  holder  mine  befalinger, 
skal  se  mit  ansigt  og  vide,  at  jeg  er. 
Thi  dersom  I  holder  mine  bud,  skal  I  modtage  af  hans 
fylde  og  forherliges  i  mig,  som  jeg  er  forherliget  i  Fade- 
ren; derfor  siger  jeg  til  jer,  at  I  skal  modtage  nåde  for 
nåde."  (Lære  og  Pagter  93:1,  20.) 

Alle  disse  løfter  er  betingede  af  handling,  og  handlin- 
gerne er  i  sig  selv  en  lærdomstilegnelsesproces. 
Opfordringen  til  som  voksen  at  lade  sig  omvende  ved 
frivilligt  at  vælge  indbefatter  ikke  en  afvisning  eller  for- 
nægtelse af  fortidens  ophobede  tro  eller  lærdom,  men 
en  personlig  beherskelse  af  den,  til  man  bliver  så  fortro- 
lig med  den,  så  den  åndelige  kraft,  der  er  udviklet  gen- 
nem personlig  erfaring,  kan  blive  behersket  og  anvendt 
efter  retfærdighedens  principper.  Denne  beherskelse  er 
en  livslang  beskæftigelse.  På  ét  stadium  i  livet  af  tro 
er  kun  en  forberedelse  og  indledning  til  tro  i  et  andet 
stadium.  At  blive  ved  med  at  være  lærvillig  kan  være 
den  sværeste  opgave.  Vi  skal  altid  huske,  at  det  at  være 
en  troende  ikke  betyder,  at  man  skal  holde  op  med  at 
lære  noget  eller  holde  op  med  at  eksperimentere. 
Omvendelsens  fortsættelsesnatur  kan  forstås  af  den 
indtrængende  bøn  fra  faderen  til  den  besatte  søn,  som 
apostlene  ikke  kunne  helbrede.  Da  drengen  var  blevet 
ført  til  Frelseren,  sagde  denne: 

„Hvis  du  formår!  alt  er  muligt  for  den,  der  tror."  Straks 
råbte  drengens  fader  og  sagde:  „Jeg  tror,  hjælp  min 
vantro!"  (Mark.  9:23—25.) 
Således  er  det  med  de  fleste  af  os. 
Omvendelsen  er  ikke  fiks  og  færdig.  Vi  er  nu  i  besid- 
delse af  en  vis  grad  af  tro,  men  fremtiden  vil  kræve  en 
udvidet  tro.  Det,  som  vi  endnu  ikke  har  gjort,  er  at  skabe 
vort  eget  område  for  vantro,  hvortil  vi  behøver  hjælp. 
Troen  fører  os  ind  i  disse  områder  med  evne  til  at  op- 
fatte og  erkende  meninger  og  hensigter  og  til  at  glæde 
os  til  de  ting,  der  endnu  ikke  kan  blive  os  vist.  Gradvis 
kan  vi  begynde  at  forstå  virkeligheden  af  vort  slægt- 
skabsforhold til  Gud,  og  —  uden  at  vi  lige  med  det 
samme  er  klar  over  det  —  omvendelsen  finder  sted 
efterhånden. 


1  Lære  &  Pagter  130:19. 

2  2.  Trosartikel. 

3  Lære  og  Pagter  29:49. 

ÆJfftfÆNS 
SPJILT 


Peters  Sang 


af  LUCILE  C.  READING 
lustered  af  Sherry  Thompson 


Peter  kikkede  sig  omkring  i  det  frem- 
mede hospitalsværelse.  Det  var  den 
første  gang  i  sit  liv,  han  skulle  til- 
bringe en  nat  borte  fra  sin  mor  og  far, 
og  han  var  bange,  selv  om  syge- 
plejerskerne havde  lovet,  at  de  ville 
blive  i  nærheden  af  ham.  Doktoren 
havde  også  været  rar.  Han  havde 
siddet  længe  og  prøvet  —  i  et  sprog, 
en  lille  dreng  kunne  forstå  —  at  for- 
klare nøjagtigt,  hvad  han  havde  tænkt 
sig  at  gøre  under  den  operation,  der 
var  bestemt,  Peter  skulle  gennemgå 
tidligt  den  næste  morgen. 
Det  var  et  stort  hospital,  der  var  fyldt 
med  syge  mennesker.  Den  eneste 
seng,  Peter  kunne  få,  stod  i  et  lille 
værelse  for  enden  af  mandsafdelin- 
gen.  Tanken  om  alle  de  syge  mænd 
i  det  store  værelse  lige  uden  for  hans 
dør  var  i  sig  selv  forfærdelig.  Han 
ville  ikke  give  sig  til  at  græde,  så  for 
et  øjeblik  vidste  han  ikke  rigtig,  hvad 
han  skulle  gøre.  Så  trak  han  lagenet 
helt  op  omkring  hagen  og  begyndte 


af  al  magt  at  bede  om,  at  han  på  en 
eller  anden  måde  måtte  blive  fri  for 
at  føle  sig  så  frygtelig  bange  og 
alene. 

Da  Peter  havde  sluttet  sin  bøn,  kom 
han  til  at  tænke  på  en  sang,  han  så 
tit  havde  sunget  sammen  med  kam- 
meraterne henne  i  Søndagsskolen. 
Den  begyndte  således:  „Jesus 
elsker  alle  små  .  .  ." 
Sangens  ord  havde  altid  fået  Peter 
til  at  føle  sig  godt  tilpas,  men  i  aften 
havde  de  så  speciel  en  betydning  for 
ham,  at  han  følte,  han  ville  sprænges, 
hvis  han  ikke  slap  dem  ud.  Han  be- 
gyndte at  synge,  først  ganske  sagte, 
senere  med  stigende  begejstring. 
En  sygeplejerske,  som  gik  forbi  dø- 
ren, hørte  en  lille,  klar  stemme  hæve 
sig  under  omkvædet  af  den  velkendte 
sang.  Ordene,  der  blev  sunget  med 
en  yndig  barnesopran,  kunne  høres 
over  hele  mandsafdelingen. 
Mændene  holdt  op  med  at  snakke. 
De   lukkede   for   radioen.   De   lyttede 

ganske  stille.  Hos  nogle  af  dem  løb 
tårerne  ned  ad  kinderne,  da  de  hørte 
en  lille  drengs  trygge  forvisning:  „Ja, 
Han  mig  elsker.  . ." 
Og  da  Peter  holdt  op  med  at  synge, 
vendte  han  sig  om  på  den  anden 
side,  lagde  sig  godt  til  rette  —  og 
faldt  i  søvn.  Han  følte  sig  ikke  mere 
alene,  og  han  var  heller  ikke  bange. 
„The  Children's  Friend,"  1969. 

En  morgen 

til  et  mirakel 


af  MARGERY  S.  CANNON  og 
LURENEG.  WILKINSON 


Den  unge  Joseph  var  utålmodig,  da 
han  trådte  ind  på  et  skovklædt 
areal  ikke  langt  fra  hans  hjem.  Det 
tidlige  forår  var  endog  køligere 
imellem  træerne,  men  det  syntes  Jo- 
seph ikke  at  lægge  mærke  til.  Efter 
to  år  i  vildrede  havde  han  taget  sin 
beslutning.  Han  vidste,  hvad  han 
skulle  gøre.  Han  havde  læst  det  lige 
der  i  det  første  kapitel  af  Jakobs  Brev 
i  Biblen.  „Hvis  nogen  af  jer  står  til- 
bage i  visdom  .  .  .  bed  til  Gud  ...  og 
det  skal  gives.  . ."  Han  ville  bede  og 
spørge  Gud,  hvilken  Kirke  han  skulle 
tilslutte  sig.  Hvorfor  havde  han  ikke 
tænkt  på  det  før? 

Ordene  drev  ham  frem.  Han  var  ivrig 
efter  at  komme  til  det  specielle  sted, 
han  havde  planlagt. 
Da  han  nåede  stedet,  stod  han  stille 


for  at  lytte  og  se  sig  om.  Han 
ønskede  at  være  helt  alene,  når  han 
talte  til  sin  Fader  i  Himlen.  Han  lagde 
mærke  til,  at  solen  var  stået  op  nu. 
Den  skinnede  over  trætoppene  og 
ned  igennem  bladene  og  oplyste 
små  revner  af  bladbestrøet  jord. 
Foråret  havde  sunget  omkring  ham 
få  minutter  før,  men  i  denne  særlige 
del  af  lunden  var  alting  pludselig  tyst 
og  stille.  Endog  fuglesangen  var  for- 
stummet. Sådan  var  det  den  tidlige 
morgen  i  1820,  da  den  14  år  gamle 
Joseph  Smith  knælede  ned  i  lunden 
for  at  bede. 

Han  havde  altid  følt  sig  nær  til  sin  Fa- 
der i  Himlen,  men  han  havde  aldrig 
bedt  højt  før.  I  det  øjeblik  syntes  det 
imidlertid  at  være  måden  at  gøre  det 
pa. 

Joseph  var  knapt  begyndt,  da  noget 
ildevarslende  skete.  Et  mørke,  tæt  og 
tyngende,  samlede  sig  omkring  ham. 
Han  holdt  vejret.  Frygt  strømmede 
igennem  ham.  Var  det  forkert  at 
spørge  Gud  om  det,  som  præsterne 
antoges  at  vide?  Desperat  kæmpede 
han  for  at  fortsætte  sin  bøn.  Så, 
sammen  med  mørket,  syntes  noget 
ondt  at  gribe  ham  og  binde  ham  med 
sådan  en  kraft,  at  han  ikke  kunne 
tale.  Joseph  bøjede  sit  hoved  dybere 
ned  og  foldede  armene  tæt  om  livet. 
Han  tænkte,  at  han  var  dømt  til 
udslettelse. 

Idet  han  brugte  al  sin  styrke  til  at 
kaste  det  onde,  der  truede  ham,  af 
sig,  prøvede  Joseph  igen  at  bede  og 
bad  desperat  sin  himmelske  Fader  om 
hjælp. 

Pludselig  begyndte  det  at  blive  lyst, 
og  lige  så  pludseligt  forsvandt  den 
onde  magt.  Idet  Joseph  så  op,  så 
han  et  vidunderligt  klart  lys,  endog 
mere  strålende  end  solen.  Da  han 
missede  mod  lyset,  satte  han  sine 
hænder  på  panden  for  at  skygge  for 
øjnene.  En  søjle  af  lys  dalede  gradvis 
ned  fra  himlen  og  forgyldte  alt,  hvad 
den  strejfede.  Første  troede  Joseph, 
at  den  sikkert  ville  brænde  grenene 
af  træerne,  men  det  gjorde  den  jkke. 
Så,  da  lyset  hvilede  på  Joseph, 
fyldte  dens  varme  ham  med  en  følelse 
af  uendelig  fryd. 

Lige  i  det  øjeblik  da  lyset  hvilede  på 
ham,  så  Joseph  to  personer,  der  stod 
over  ham  i  lyssøjlen.  Han  vidste,  det 
måtte  være  himmelske  Personer. 
En  af  dem  talte. 

„Joseph,  denne  er  min  elskede  Søn. 
Hør  ham." 

Med  dyb  følelse  af  forbavselse  for- 
stod Joseph,  hvad  der  var  ved  at  ske. 
Det  var  virkelig  hans  himmelske  Fa- 
der, der  stod  foran  ham.  Den  anden 
var  Jesus  Kristus. 

Joseph  var  så  overvældet,  at  han 
ikke  kunne  tale.  Deres  stråleglans 
og  majestæt  fyldte  ham  med  en  så- 
dan ærbødighed  og  ærefrygt,  at  or- 
dene ikke  ville  komme. 
Da  han  så  scenen  foran  sig,  var  han 
forbavset  over  at  se,  at  Gud  ikke  var 
en  kraft  som  elektriciteten  og  magne- 
tismen, som  mange  af  prædikanterne 
havde  sagt.  Han  kunne  se,  at  men- 
neskene på  jorden  var  blevet  skabt 
i  vor  himmelske  Faders  billede.  Han 
talte  til  ham,  som  mennesker  ville 
tale.  Og  aldrig  mere  kunne  nogen 
sige,  at  Gud  var  en  fjern  figur,  som 
ikke  bekymrede  sig  om  sine  børn  på 


At  fejle  er 

menneskeligt  at  tilgive 

er  guddommeligt 

(Alexander  Pope) 


jorden.  Han  var  der,  stod  foran  Jo- 
seph i  al  sin  Herlighed  som  svar  på 
Josephs  bøn  om  hjælp. 
I  tankerne  formede  Joseph  de  spørgs- 
mål, han  ville  stille.  Turde  han? 
Måske  var  det  alligevel  dumdristigt. 
Så  igen,  hvor  skulle  han  ellers  vende 
sig  hen?  Når  han  gik  i  een  kirke, 
blev  han  fortalt,  at  den  var  rigtig  og 
alle  andre  forkerte  —  hvis  han  gik  til 
en  anden,  hørtes  det  samme.  For  at 
få  orden  på  sine  tanker  behøvede 
Joseph  guddommelig  hjælp.  Det  var 
hans  eneste  chance.  Naturligvis 
måtte  han  spørge.  Hans  spørgsmål 
brast  ud  af  ham. 

„Hvilken  af  alle  kirkerne  er  den  rig- 
tige? Hvilken  skulle  jeg  tilslutte  mig?" 

Det  var  Jesus,  der  svarede.  Han  be- 
falede ham  ikke  at  tilslutte  sig  nogen 
af  kirkerne.  Han  fortalte  ham  også 
mange  andre  ting. 

Hvor  længe  Joseph  talte  med  Frelse- 
ren, vidste  han  ikke.  Han  var  uvi- 
dende om  tidens  gang.  Men  da  lys- 
søjlen begyndte  at  blegne,  var  de 
himmelske  Personer  væk. 
Joseph  så  sig  omkring,  så  på  det 
forvirrende  spind  af  grene  over  ham, 
og  bladene  der  glinsede  i  deres 
nyudsprungethed.  Det  var  næsten, 
som  havde  han  aldrig  set  den  plet  i 
lunden  før.  Han  syntes  overrasket 
over  at  finde  den  så  kendt.  Så  så 
Joseph  ned  af  sig  selv,  på  sine  hæn- 
der og  sit  tøj.  Han  viste  sig  også  at 
være  uforandret. 

Unge  Joseph  var  ikke  sikker  på,  at 
han  forstod  alt  det,  som  var  sket  for 
ham  i  lunden  den  morgen,  men  han 
gemte  det  som  en  skat  i  sine  tanker. 
Da  han  forlod  lunden  og  gik  ud  i 
solskinnet,  vidste  han,  at  han  aldrig 
ville  blive  den  samme  igen. 


Anettes  første  bøn 


af  MAGERET  IPSON  KITTO 


Anette  krøb  tættere  ind  til  mor.  Hvor 
var  det  dejligt  at  sidde  på  mors 
skød.  Det  var  det  tidspunkt  på  da- 
gen, som  Anette  holdt  mest  af.  Det 
var  hendes  særlige  tidspunkt  med 
mor,  og  Anette  nød  hvert  minut  af  det. 
Anette  var  hele  dagen  igennem  en 
flittig  lille  pige.  Der  er  så  mange  ting 
for  en  fireårig  at  lave.  Hun  legede 
med  dukken,  kørte  på  sin  trehjulede 
cykel,  legede  med  naboens  hund, 
gamle  Shag,  hjalp  far  med  at  vande 


haven  og  sammen  med  sin  bedste 
veninde,  Pia,  lavede  hun  en  borg  i 
sandet.  I  lang  tid,  næsten  et  minut, 
lå  hun  i  græsset  og  lod  de  lange 
grønne  blade  kilde  hendes  næse  og 
ører. 

Den  travle  dag  var  nu  forbi,  og  Anette 
var  på  sin  yndlingsplads.  Hun  havde 
fået  et  dejligt  varmt  bad,  havde  taget 
sin  pæne  blå  natkjole  på  og  sad  nu 
hyggeligt  på  mors  skød  til  „snakke- 
time". 


Hver  eneste  aften  talte  mor  og  Anette 
sammen  om  de  ting,  der  var  sket  gen- 
nem dagen.  De  lo,  når  de  huskede 
det  sjove,  og  smilede  når  de  tænkte 
på  alt  det  smukke  udenfor,  hvor 
Anette  havde  leget.  Tit  sagde  mor  til 
Anette:  „Hvor  er  vor  himmelske  Fa- 
der god,  siden  Han  giver  os  så  me- 
get, der  gør  os  lykkelige.  Lad  os 
huske  at  takke  Ham  for  disse  ting, 
når  vi  beder  vore  bønner." 
Så  mange  spændende  ting  var 
hændt  Anette  i  dag.  Havde  mor  set 
det  hele? 

Havde  hun  lagt  mærke  til,  hvor  modig 
Anette  var,  da  hun  legede  med  gamle 
Shag?  Vidste  mor,  at  der  var  adskil- 
lige nye  knopper  på  de  små  planter 
ved  baggærdet?  Anette  og  hendes 
far  fandt  dem,  da  de  vandede  haven. 
Og  sandborgen!  Havde  mor  set  den 
vidunderlige  sandborg?  Mor  for- 
sikrede Anette,  at  det  havde  hun,  og 
at  hun  havde  nydt  hver  oplevelse  hele 
dagen,  ligeså  meget  som  hendes  lille 
pige  havde. 

„Lad  os   ikke  glemme  at  takke  vor* 
himmelske  Fader  for  alle  disse    vid- 
underlige ting,"   mindede  mor  Anette 
om. 

Da  følte  Anette  mors  arme  strammes 
omkring  hende.  Denne  specielle  om- 
favnelse betød  altid,  at  „snakketi- 
men"  var  forbi,  og  at  de  nu  ville 
knæle  sammen  ved  Anettes  seng  og 
bede  til  vor  himmelske  Fader.  Mor 
ville  først  sige  bønnens  ord,  og  deref- 
ter ville  Anette  gentage  dem. 
Men  i  aften  da  Anette  begyndte  at 
kravle  ned,  holdt  mor  hende  tæt  ind 
til  sig  og  sagde:  „Anette,  i  lang  tid 
har  jeg  hjulpet  dig  med  at  bede  dine 
bønner.  Jeg  tror,  at  du  nu  er  parat  til 
at  bede  til  vor  himmelske  Fader 
alene." 


Anette  så  op. 

„Du  ved,  hvordan  du  skal  begynde," 
sagde  mor. 
Anette  nikkede. 

„Vi  har  talt  om  de  ting,  som  du    er 
taknemmelig   for,    og    du   ved    hvilke 
velsignelser,  du  gerne  vil  bede  om," 
fortsatte  mor. 
Igen  nikkede  Anette. 
„Og  husk,"  sagde  mor,  „at  vi  altid  be- 
der i  Jesu  Kristi  navn." 
Anette  gled  ned  fra  mors  skød,  knæ- 
lede ved  hendes  knæ.   Hun  kiggede 
ind  i  mors  smilende  ansigt  og  lukkede 
øjnene.  Anettes  stemme    lød    lav   og 
stille. 

„Vor  Fader  i  himlen,  tak  fordi  jeg 
havde  det  dejligt  i  dag.  Velsign  . .  . 
mor  og  far  .  .  .  og  velsign  mig.  I  Jesu 
Kristi  navn.  Amen." 
Anettes  øjne  skinnede,  da  hun  åb- 
nede dem. 

„Åh  mor,"  udbrød  hun,  „jeg  kan  lide 
at  bede  min  egen  bøn." 


Jeg  vil  ikke  lade 
mine  fjender  gøre 
mig  til  en  synder 

(gammelt  ordsprog) 

Sidste  Dages  Hellige  militærpersoners  indflydelse  i  Asien 


Af  W.  BRENT  HARDY. 


Fornylig  skrev  en  kommandant  for  en  afdeling  helikopter- 
hangarskibe, han  var  en  højtstående  præst,  på  sin  an- 
den tjenestetur  i  Vietnam:  „.  .  .  muligvis  under  indflydelse 
af  vor  kommende  konference  føler  jeg  mere  end  nogen- 
sinde et  slægtskab  til  dette  folk,  både  venner  og  fjen- 
der. Jeg  håber,  dagen  må  komme,  hvor  jeg  gennem 
Evangeliets  sandheder  kan  bringe  dem  liv,  snarere  end 
død."  Denne  bemærkning  får  os  til  at  forstå  vore  Mor- 
monsoldater i  Asien;  deres  sind  og  følelser. 
Fra  de  snedækte  bjerge  i  Korea,  gennem  Japan,  Okinawa, 
Taiwan,  Filippinerne,  til  dampende  jungler  i  Vietnam  og 
udstrakte  områder  i  Thailand,  er  der  stationeret  hundre- 
der tusinder  amerikanske  soldater.  I  deres  midte  er  om- 
kring 6000—7000  Sidste  Dages  Hellige  soldater.  Deres 
historiske  indsats  har  været  en  forløber,  en  Elias,  for 
oprettelsen  af  organiserede  grene,  distrikter  og  mis- 
sioner. Kirken  i  Japan  blomstrede  først  op  efter  anden 
verdenskrig.  Gennem  år  har  tusinder  af  Sidste  Dages 
Hellige  soldater  med  deres  familier  bragt  den  til  dette 
land.  Den  samme  række  begivenheder  har  været  gentaget 
i  Korea.  Gennem  Koreakrigen  bragte  Sidste  Dages  Hel- 
lige soldater  Evangeliets  lys  til  begejstrede  og  indflydel- 
sesrige mænd.  Vejen  var  således  beredt  for  oprettelsen 
af  en  succesfuld  mission  i  det  ældgamle  land.  En  ny 
mission,  Den  filippinske  mission,  nu  en  af  de  hurtigst  vok- 
sende missioner  i  Kirken,  blev  ligeledes  oprettet.  Nogle 
få  spredte  Sidste  Dages  Hellige  soldater  i  Taiwan  sør- 
gede for  hjælp,  opmuntring,  tro  og  bønner  til  at  hjæl- 
pe arbejdet  i  dets  begyndelse. 

Overalt  i  Asien  er  der  spillet  en  dobbelt  rolle.  I  begyndel- 
sen var  det  forberedelsen,  men  eftersom  stabiliteten  kom, 


skaffede  de  erfaringer  og  lederskab  til  at  hjælpe  de 
nærmeste  ledere.  På  opfordring  fra  en  gruppe  soldater 
i  Thailand  blev  missionærer  sendt  ud  for  at  arbejde  der. 
Det  samme  mønster  synes  at  dukke  op  forskellige  steder 
i  Vietnam.  Selv  om  soldaternes  kontakt  med  vietname- 
serne er  meget  begrænset  for  sikkerhedens  skyld, 
mærkes  deres  indflydelse  stadigvæk.  I  Saigon  har  en 
gren  i  Kirken  omkring  60  vietnamesiske  og  40  ameri- 
kanske medlemmer,  og  flere  kommer  til  hver  måned. 
Som  Vietnam-konflikten  modereres  vil  muligheden  for 
forbindelse  med  det  vietnamesiske  folk  vokse,  og  med 
dette  lejligheden  til  at  præsentere  budskabet  om  Kristus. 
Materialer  bliver  nu  oversat  til  det  vietnamesiske  sprog. 
Indflydelsen  fra  Sidste  Dages  Hellige  soldater  i  Asien  er 
ikke  kun  begrænset  til  folket  i  disse  lande.  Militær- 
tjeneste og  dets  miljø  stiller  medlemmer  af  Kirken  ansigt 
til  ansigt  med  nogle  hårde  facts  og  valg.  Hjemmets  og 
familiens  indflydelse  bliver  fjerne  stemmer  fra  fortiden. 
Mændene  er  nødt  til  at  ryste  selvtilfredsheden  fra  beha- 
gelige „mormonistiske  hjembyer"  af,  og  vælge  hvem  de 
vil  tjene.  Taknemmelighed  for  mange  kriser  i  deres 
åndelige  liv  mødes  med  voksende  vidnesbyrd  og  krafti- 
ge ønsker  om  forbedring.  Når  de  finder  sig  selv  og 
betydningen  af  Evangeliet,  ønsker  de  at  dele  det  med 
andre.  De  ser  sig  selv  i  et  nyt  perspektiv.  Deres  liv  er 
stillet  i  et  klart  lys.  Deres  mål  er  bestemt.  Selvom  de 
situationer,  de  befinder  sig  i,  vil  være  ubehagelige  og 
deres  tjeneste  grusom,  dukker  de  op  med  en  klar  be- 
slutning om  at  blive  mere  fuldkomne  i  hvad  de  er,  Guds 
sønner. 
Der  er  ikke  blevet  holdt  et  møde  i  Vietnam,  uden  at  en 


Den  tidligere  præsident 
for  det  sydlige  vietname- 
siske distrikt,  Joseph 
McPhie,  forlader  heli- 
kopteren for  at  besøge 
'sidesliggende  solda- 
ejre.  De  andre  bille- 
r  viser  soldater,  som 
deltager  i  en  distrikts- 
konference  i  Vietnam, 
som  tager  afsted  med 
rens  lastvogne,  for  at 
e  til  fron 

eller  anden  har  udtrykt  påskønnelse  og  kærlighed  til 
sin  kone  og  familie,  og  samtidigt  opfordret  sig  selv  til  at 
blive  en  bedre  mand  og  far.  Drengen,  som  havde  været 
en  50%  mormon,  finder  en  ny  mening  i  sit  medlemskab  i 
Kirken  og  begynder  at  spare  sammen  til  en  mission. 
Synderen  omvender  sig,  og  Herren  tillader  igen  at  vel- 
signe ham.  En,  som  har  mistet  en  kammerat  i  et  slag,  ser 
sit  liv  i  et  nyt  perspektiv  og  beslutter  sig  til  at  gøre  det 
mere  betydningsfuldt.  Krigen  er  hæslig,  ødsel  og  ulyk- 
kelig, men  sorgen,  den  giver,  er  i  nogen  grad  formildet 
ved  velsignelserne  det  er  at  se  bedre  mænd  med  ånde- 
lig styrke  og  bestemthed  træde  ud  af  de  moralske  og 
fysiske  gnidninger,  krigen  forårsager. 
Hvor  det  er  muligt  er  Kirken  organiseret  i  grene  og  ellers 
i  grupper  mellem  soldaterne.  I  Vietnam  er  der  alene  60 — 
70  organiserede  grupper  delt  op  i  tre  distrikter.  Hvert 
distrikt  ledes  af  en  distriktspræsident  og  et  distriktsråd. 
Det  er  et  vidnesbyrd  at  se  den  slags  mænd,  Herren  har 
udvalgt  til  dette  distriktslederskab  —  tidligere  biskopper, 
medlemmer  af  stavspræsidentskaber,  medlemmer  af  bis- 
kopråd, højrådsmedlemmer,  højpræster  og  andre  med 
store  erfaringer.  Regelmæssige  besøg  til  grupperne  sker 
fra  distriktsrådet  Hvor  det  er  muligt,  bliver  der  udført 
hjemmelærerarbejde,  og  et  ekstra  besøg  bliver  foretaget 
i    tilfælde    af    fjendtlige    angreb.    Præstedømmeforfrem- 


melser bliver  foretaget  regelmæssigt,  og  tempelanbefa- 
linger udstedes.  For  næsten  hver  eneste  Sidste  Dages 
Hellig  soldat,  som  kommer  til  Asien,  er  der  en  anledning 
til  at  blive  aktiv  og  tjene. 

En  diskussion  om  Sidste  Dages  Hellige  soldater  i  Asien 
ville  ikke  være  fuldstændig  uden  at  omtale  deres  indsats 
for  Kirkens  materielle  fremgang.  Overalt  i  Asien  er  Kirker 
blevet  og  bliver  bygget  med  økonomisk  hjælp  og  fysisk 
arbejde  af  soldaterne.  Gennem  deres  ydelse  hjæper  de 
folk,  som  har  meget  få  midler,  til  at  nyde  fordelene  ved 
at  have  en  Kirkebygning.  Mange  af  soldaterne  i  Vietnam 
giver  en  hel  måneds  lommepenge  til  bygge-  og  mis- 
sionærfondet i  Vietnam.  Denne  gavmildhed  hjælper  byg- 
geriet i  alle  missionerne  i  Asien.  På  disse  materielle 
områder,  og  ved  tusinder  af  personlige  kærlighedsger- 
ninger,  yder  de  Sidste  Dages  Hellige  soldater  hjælp  til 
Kirkens  velfærd,  nu  og  fremover. 

Kun  de,  som  har  overværet  en  konference  med  fire  eller 
fem  hundrede  Sidste  Dages  Hellige  soldater,  snavsede, 
våde  og  elendige  af  junglekrig  og  hørt  dem  synge:  „Om 
hytten  på  vor  rejse  brydes  ned  . . .,  kan  føle  sjælens  rigdom, 
og  den  dybde  af  overbevisning  og  kilde  til  trøst,  som  det 
levende  Evangelium  bringer.  Et  vidne,  om  deres  vidnes- 
byrd er  født,  når  du  hører  disse  store  mænd  af  Kirken 
synge,  „.  .  .  Alt  er  vel,  alt  er  vel". 


Her  vises  scener  fra:  „Menneskets  søgen 
efter  lykke",  filmet  i  Japan  med  japan- 
ske skuespillere,  som  vil  blive  fremvist 
på  „Mormon  Pavilionen",  til  Expo  '70,  i 
Osaka,  Japan.  Filmen  besvarer  alle  sø- 
gende menneskers  spørgsmål:  Hvem  er 
jeg?  Hvad  er  min  opgave  her  på  jorden? 
Hvor  kommer  jeg  fra?  Hvad  sker  der  efter 
døden?  Den  viser,  at  Jesu  Kristi  Evan- 
gelium er  vejen  til  fred,  og  til  det  evige 
ivs  fylde. 

Den  præsiderende  Biskop  taler  til  ungdommen  om 


MÅLSÆTNINGER 


Af  Biskop  JOHN  H.  VANDENBERG 


For  årtier  siden  fortalte  præsident  Oscar  A.  Kirkham, 
medlem  af  De  halvfjerds'  første  råd  og  en  af  Kirkens 
bedst  kendte  venner  af  ungdommen,  hvordan  hans  fader 
gjorde  udtynding  af  de  lange  rækker  sukkerroer  mere 
interessant,  og  øgede  udtynderens  evne  til  at  arbejde 
længere  og  med  større  hastighed.  Han  placerede 
simpelthen  pinde  langs  rækkerne  med  varierende 
afstande.  Når  de  unge  arbejdere  nåede  disse  pinde, 
stoppede  de  for  at  hvile  et  øjeblik,  tog  et  glas  lemonade 
eller  måske  et  stykke  chokolade;  der  var  altid  et  mål, 
en  pind,  indenfor  synsvidde,  når  de  unge  arbejdere 
så  ned  langs  disse  lange,  lange  rækker. 

Vi  behøver  alle  mål,  mod  hvilke  vi  kan  stræbe.  Der  vil 
altid  gå  år,  før  vi  når  nogle  af  vore  mål;  sådanne 
som  kræver  den  nødvendige  oplæring  for  at  få  et  godt 
betalt  job,  eller  som  forbereder  os  på  at  stifte  et  lykkeligt 
S.D.H.-hjem.  Mål  bringer  interesse  og  vitalitet  ind  i  vore 
daglige  aktiviteter,  såvel  som  giver  os  den  ledelse, 
som  behøves  for  at  fuldføre  de  større  mål  i  livet.  Hvor 
megen  motivering,  unge  mennesker  behøver  i  livet, 
afhænger  af,  om  de  har  de  rigtige  kort-  og  langsigtede 
mål.  At  udføre  en  særlig  opgave  godt  giver  interesse 
og  beslutsomhed  i  at  få  en  god  karakter  i  en  klasse. 
At  klare  sig  godt  ansporer  interessen  i  at  tage  eksamen 
og  at  forberede  sig  på  et  job  eller  et  andet  altoverskyg- 
gende mål. 

Den  første  overvejelse  med  hensyn  til  at  opstille  mål  er 
at  udtænke  en  plan,  som  kan  følges.  Hvor  starter  vi  — 
med  den  nuværende  del  af  livet?  Med  daglige  mål?  Med 
de  mål,  som  fuldendes  ved  enden  af  vort  jordiske  liv? 
Et  nyttigt  mål  i  ethvert  aspekt  i  livet  fæstner  eens 
opmærksomhed  på  det  afsluttende  eller  endelige  resul- 
tat først.  Kortsigtede  mål  er  lettere  at  planlægge  og 
måske  følge,  men  hvis  de  skal  have  nogen  værdi,  må 
de  klart  lede  til  det  afsluttende  eller  endelige  resultat  af 
ens  totale  livsplan.  Jordisk  liv  er  en  rejse  i  evigheden. 
Nuet  er  en  del  af  evigheden.  Der  er  intet  varigt  bestem- 
melsessted på  den  rejse.  Langsigtede  mål  må  derfor 
fastsættes  først.  Hvor  ønsker  vi  at  tilbringe  evigheden? 
Hvilken  slags  mennesker  ønsker  vi  at  omgås  der? 
Hvilke  slags  aktiviteter  ønsker  vi  at  engagere  os  i?  Ville 
vi  kunne  lide  at  leve  i  nærværelse  af  Gud  og  Jesus 


Kristus,  de  venligste  og  mest  forherligede  personer  i 
universet?  Ja,  siger  vi.  Så  må  vi  dagligt,  hver  måned 
og  år  sætte  os  mål,  som  vil  lede  os  til  en  sådan  fryde- 
fuld evig  tilstand.  Omsorgen  for  vore  legemer,  udviklin- 
gen af  vore  talenter,  erhvervelsen  af  færdigheder  i  at 
gøre  verdsligt  arbejde  og  den  kundskab,  der  er  nød- 
vendig for  at  nyde  livet,  er  nogle  af  disse  mål. 

Unge  mænds  beslutning  om  at  ære  deres  kaldelser  i 
Præstedømmet  og  unge  kvinders  beslutning  om  at 
forberede  sig  til  lykkelig  hustrustand  og  moderskab  er 
mål,  som  omringer  alle  andre  mål  for  unge  mennesker 
i  Kirken.  De  vil  give  mening  og  vedvarende  tilfredsstil- 
lelse til  enhver  bestræbelse  i  livet,  der  er  umagen  værd 
og  retfærdig. 

Mål  er  mest  effektive,  når  de  bliver  sat  personligt  af 
ham  eller  hende  selv.  Vi  skulle  løbe  om  kap  med  os  selv, 
ikke  med  andre.  Enhver  af  os  behøver  at  sætte  sine 
egne  mål,  fordi  vi  alle  har  forskellig  styrke  og  svag- 
hed. Vore  mål  må  anvendes  som  styrke  til  det  yderste 
i  at  overvinde  vore  svagheder  og  igennem  dette  udvikle 
vore  største  muligheder.  Nogle  mennesker  går  på 
liberale  kunstkoler,  når  de  skulle  være  på  teknisk 
skole.  Nogle  ønsker  at  blive  lærere,  når  de  burde  være 
i  forretningslivet. 

Det  leder  os  til  en  anden  overvejelse  med  hensyn  til  at 
sætte  sig  mål.  Det  er,  hvordan  gør  vi  det?  Som 
påpeget  sætter  vi  vore  evige  mål  først.  Så  sætter  vi 
vore  mellemliggende  mål  for  at  nå  disse  evige  mål; 
sådan  som  de  mål,  vi  skal  nå,  for  at  slutte  vor  skole, 
forberede  os  til  en  mission,  søge  en  bestemt  slags 
ægtefælle  og  være  værdig  til  tempelægteskab.  Disse 
teen-age-mål  skulle  så  brydes  ned  til  årlige  mål, 
personlige  mål,  dem  vi  behøver  at  sætte  os  for  at  nå 
til  slutningen  af  det  mest  vigtige  tiår  i  vort  liv. 

Alle  unge  mennesker  i  Kirken  skulle  læse  Lære  og 
Pagter  og  specielt  kapitel  132.  I  dette  kapitel  findes 
grundlaget,  på  hvilket  alle  mål,  hvis  de  skal  udfylde 
deres  formål,  må  hvile.  Herren  påpeger,  at  vore 
hovedmål  skulle  være  at  leve  værdige  liv,  så  vi  kan 
modtage  den  nye  og  evige  ægteskabspagt.  Unge 
mennesker,  som  forbereder  sig  på  evigt  ægteskab,  har 

to  løfter:  De  kan  være  sammen  med  en  bestemt  person 
for  tid  og  evighed  som  mand  og  hustru,  og  de  kan  fort- 
sætte en  evig  kongelig  familie. 

Intet  andet  folk  i  hele  verden  har  sådan  et  herligt  løfte. 
Herren  har  sagt:  „Denne  forjættelse  er  også  din,  fordi 
du  er  af  Abrahams  sæd,  og  forjættelsen  blev  givet  til 


Abraham;  og  gennem  denne  lov  fortsættes  min  Faders 
gerninger.  .  ."  L&P  132:31 

Kun  ved  at  sætte  sig  de  rette  mål,  kan  vi  vende  tilbage  til 
vor  Evige  Fader's  nærværelse  og  være  garanteret  det 
evige  livs  og  ophøjelsens  velsignelser,  hvilke  velsignelser 
udgør  evig  fryd.  O 


Fællesrecitationen  d.  2.  august  1970 

De  to  skriftsteder  bør  læres  udenad  i  løbet  af  august  måned  i  kursus  11  og  17.  Hver  klasse  reciterer  et  skriftsted 
ved  søndagens  forprogram  fastesøndag. 

Kursus   11: 

„Faderen  har  et  legeme  af  kød  og  ben,  lige  så  følbart  som  et  menneskes.  Ligeså  har  Sønnen.  Men  den  Helligånd  har 
ikke  et  legeme  af  kød  og  ben,  men  er  en  person,  der  består  af  ånd.  Om  dette  ikke  var  tilfældet,  kunne  den  Helligånd 
ikke  bo  i  os."  (L&P  130:22.) 

Kursus   17: 

nej,  som  himlen  er  højere  end  jorden,  er  mine  veje  højere  end  eders  og  mine  tanker  højere  end  eders." 

(Esajas  55:9.) 


Distriktskonference  i  Nordjylland  Distrikt 

Konferencen  afholdtes  den  30.  og  31.  maj  og  indledtes  med  et  genealogisk  møde,  hvor  Genealogisk  Hovedbestyrelse  ved  broder  Frode 
Bernskov  og  søster  Mary  Kaiser  gav  instruktioner  og  besvarede  spørgsmål  om  det  nye  system  for  indsendelse  af  skemaer. 

Senere  var  der  lederskabsmøde,  og  om  eftermiddagen  var  der  også  sportsudtagelse  til  Festinord. 

Om  aftenen  var  der  underholdning  og  dans  på  „Odd  Fellow  Palæet".  Det  var  distriktes  G. U.F.,  der  stod  for  denne  aften,  og  underhold- 
ningen var  baseret  på  udtagelse  til  Festinord.  Der  var  bl.a.  sangnumre,  guitarnumre,  tryllenummer,  og  det  ene  nummer  var  lavet  over 
sangen  „Sum-sum",  og  ved  dette  var  der  20  medvirkende. 

Efter  underholdningen  vistes  den  moderne  dans,  som  Nordjylland  har  lavet  til  Festinord. 

Til  sidst  var  der  bal  for  alle,  og  aftenen  sluttede  kl.  23.30.  Tilstede  192. 

Søndagen  begyndte  med  møde  for  Præstedømmet  og  møde  for  alle  kvinder.  Til  dette  sidste  var  der  sat  et  lille  skuespil  i  scene,  og 
Hjælpeforeningen  stod  for  arrangementet. 

Ved  formiddagsmødet  kl.  10  blev  distriktspræsident  Henning  K.  Frederiksen  afløst,  og  som  ny  distriktspræsident  blev  indsat  broder 
Orla  Rode  Nielsen. 

Ved!  mødet  talte  medlemmer  af  missions-  og  distriktspræsidentskabet,  endvidere  hørte  vi  præsidentinden  for  missionens  G.U.F.,  søster 
Anni  Ringheim,  som  bl.  a.  sagde:  Jeg  er  glad  for  at  se  det  kammeratskab,  der  er  blandt  de  unge  her  i  distriktet,  og  at  her  kan  alle  være 
med,  HVIS  de  selv  vil. 
Vi  hørte  også  nogle  dejlige  vidnesbyrd  fra  flere  af  de  unge  fra  G.U.F. 

Hovedmødet  kl.  14  var  også  et  belærende  møde.  Vi  hørte  her  bl.a.  fra  præsident  Benny  Linden  fra  missionspræsidentskabet,  som  sagde: 
Lykke  er  at  være  medlem  af  Kirken  -  men  pas  på,  Satan  arbejder  hårdt  med  os,  han  prøver  at  få  os  til  at  slække  lidt  efter  lidt. 

Vi  hørte  nogle  dejlige  sange  af  Aalborg  Kor,  og  endvidere  taler  fra  distriktspræsidentskabet,  og  missionspræsidenten  sluttede  mø- 
det med  at  tale  om  kærlighedsbudet  og  om  betydningen  og  vigtigheden  af  tempelægteskab. 

De  to  søndagsmødier  overværedes  af  ialt  470.  L.K. 


NADVERVERS 

Senior-søndagsskolen: 

„Salige  er  de  rene  af  hjertet,  thi  de 
skal  se  Gud."  (Matt.  5:8). 


Junior-søndagsskolen: 

„Jeg  vil  gå  og  gøre  det,  som  Herren 
har  befalet."  (1.  Nep.  3:7). 


DELMAR  H.    DICKSON 

Principper, 

som  styrer  tilbedelse 


Af  DAVID  LAWRENCE  McKAY,  medlem  af  generalbestyrelsen. 


Da  Moses  nærmede  sig  den  brændende  busk,  fik  han 
befaling  om  at  tage  sine  sko  af.  Millioner  af  mennesker 
tager  stadig  skoene  af,  når  de  går  ind  på  hellige  ste- 
der. Vi  ville  alle  blive  rystede,  hvis  vi  så  en  mand  gå 
ind  i  en  Kirke  med  hat  på.  Dog  er  der  nogle  steder,  hvor 
en  mand  viser  sin  ærbødighed  ved  at  beholde  hatten 
på.  I  nogle  katedraler  skulle  en  kvinde,  indtil  for  ganske 
nylig,  altid  dække  sit  hoved.  Disse  ting  er  alle  almindeli- 
ge ydre  måder  at  vise  ærbødighed  på  hellige  steder. 
De  kan  alle  være  en  hjælp  til  at  skelne  ærbødighed,  men 
ingen,  af  dem  har  nogen  værdi,  hvis  forudsætningen  for 
sand  tilbedelse  mangler.  Den  samaritanske  kvinde  ved 
brønden  bekymrede  sig  om  ydre  former,  da  hun  spurgte, 
om  det  var  rigtigt  at  tilbede  i  bjergene,  som  samarita- 
nerne gjorde,  eller  i  templerne  som  jøderne  gjorde.  Frel- 
seren ignorerede  som  så  ofte  før  formen  og  gik  i  sit 
svar  direkte  til  det  væsentlige.  „Den  tid  kommer,"  sagde 
han,  „ja,  er  allerede  inde,  da  de  sande  tilbedere  skal  til- 
bede Faderen  i  ånd  og  sandhed."  (Johs.  4:23). 
Tilbedelsens  første  grundprincip  er:  Tilbedelse  er  baseret 
på  åndelige  tanker. 

Hvad  har  Frelseren  sagt?  At  vi  må  tilbede  i  ånd.  Ånde- 
lige tanker  kontrollerer  vor  tilbedelse.  For  at  blive  Kristus 
lig  i  vore  handlinger,  må  vi  først  blive  Kristus  lig  indven- 
dig. Når  som  helst  vi  ser  er  uærbødig  handling,  kan  vi 
være  sikre  på,  at  der  er  en  uærbødig  tanke.  For  at 
forandre  handlingen  må  vi  først  forandre  tanken.  I  ste- 
det for  at  skænde  på  de,  som  er  uærbødige,  skulle  vi 


inspirere  dem  til  at  søge  Guds  rige  i  deres  hjerter,  at 
modtage  Frelseren  i  deres  liv  og  at  opføre  sig  i  Hans  hus, 
som  de  ville  gøre  i  deres  bedste  vens  hjem.  Sådanne 
tanker  vil  uundgåeligt  føre  til  ærbødige  handlinger. 
Præsident  David  O.  McKay  sagde  engang:  „Det  er 
princippet  om  selvkontrol,  der  er  grundlag  for  ærbødig- 
hed og  god  orden."  Han  citerer  Ruskin1,  der  skrev: 
„Ærbødighed  er  den  mest  ophøjede  stilling,  et  menneske 
kan  befinde  sig  i  her  i  verden."  Han  fortsætter:  „Ærbø- 
dighed er  et  tegn  på  styrke;  uærbødighed  et  af  de 
sikreste  tegn  på  svaghed.  Intet  menneske,  som  spotter 
hellige  ting,  vil  nå  højt.  Livets  sande  værdier  må  æres, 
ellers  vil  de  hurtigt  blive  ødelagte  på  prøvelsens  dag." 
Da  Frelseren  efter  sin  opstandelse  gik  med  disciplene 
på  vejen  til  Emmaus  og  til  sidst  forlod  dem  uden  at 
afsløre  sin  identitet,  sagde  de  til  hverandre,  idet  de 
indså,  hvor  nær  de  havde  været  Herren:  „Brændte  ikke 
vort  hjerte  i  os?"  (Luk.  24:32).  Når  vi  har  haft  en  opbyg- 
gende oplevelse  i  søndagsskolen  eller  ved  nadvermødet, 
kan  vi  så  ikke  også  sige:  „Brændte  ikke  vort  hjerte  i 
os?" 

Tilbedelsens  andet  princip  er:  Et  helligt  sted  hjælper  os 
til  at  indstille  vore  tanker  på  Gud. 

Jeg  vender  ikke  tilbage  til  udgangspunktet  med  den 
samaritanske  kvinde  for  at  afgøre,  om  lundene  eller 
skovene  er  bedre  end  templerne  til  tilbedelse  af  Gud.  Det 
væsentlige  er:  Det  er  lettere  at  være  ærbødig,  når  alle 
omgivelserne  bidrager  til  dennne  ærbødighed,  end  i  en 

atmosfære  af  lystighed  eller  verdslighed,  støj  og  travl- 
hed. 

Frelseren  gik  grublende  omkring  i  ørkenen  i  fyrretyve 
dage,  og  senere  steg  Han  op  på  Forklarelsens  bjerg. 
Han  ønskede  at  være  alene  i  Getsemane  have  i  sin  lidel- 
sestime, da  Han  bad  til  sin  Fader  i  himlen.  Elias  søgte 
ind  i  en  hule,  hvor  han  kunne  høre  den  stille,  sagte 
stemme  oven  over  lynene,  ilden  og  tordenen.  Profeten 
Joseph  Smith  gik  ind  i  den  Hellige  Lund. 
Vore  Kirker  er  bygget  og  helliget  til  netop  dette  formål. 
På  en  måde  er  hver  af  dem  en  hellig  lund,  hvor  vi  kan 
samles  og  lukke  verdens  frygtelige  støj  og  larm  ude  og 
samles  i  fælles  bøn.  Tænker  vi  på,  at  vi,  når  vi  taler 
med  naboen  under  præludiet,  forstyrrer  en  hellig  hand- 
ling? Samtale  og  tilbedelse  passer  ikke  sammen  i  Kirken. 
De  udelukker  gensidigt  hinanden. 

Når  jeg  som  dreng  sad  i  den  gamle  Huntsville  kirke, 
plejede  jeg  at  kikke  på  et  billede  på  væggen,  hvorpå 
der  stod:  „Dette  er  herrens  hus."  Det  ville  være  godt 
for  hver  af  os  at  have  dette  motto  inden  i  sig:  Dette  er 
Herrens  hus.  På  en  måde  er  denne  Kirke  en  hellig  lund 
for  hver  enkelt  af  os.  Vi  behøver  ikke  noget  marmor- 
tempel eller  flotte  katedraler.  Vore  mere  beskedne  Kirker 
er  ligeså  gode.  Det  er  vor  indstilling,  som  gør  stedet 
helligt.  Bygningen  er  blevet  indviet  til  tilbedelse,  men  vi 
burde  ligesåvel  indvi  os  selv  som  vore  bygninger  til 
tilbedelse.  Kun  da  kan  vor  himmelske  Faders  Ånd  trænge 
ind  i  vore  hjerter  og  tale  til  os,  som  den  stille,  sagte 
stemme  talte  til  Elias. 

Det  tredie  tilbedelsesprincip,  som  jeg  vil  lede  vore  tanker 
hen  på,  er  dette:  Hver  handling  under  møderne  styrker 
eller  forhindrer  ærbødighed. 

Ved  søndagsskolemøderne  er  man  i  en  periode  af  50  år 
nået  til  den  slutning,  at  der,  hvis  lederne  forbereder  sig 
og  sørger  for,  at  deltagerne  er  forberedte,  næsten  uund- 


gåeligt vil  opstå  en  følelse  af  ærbødighed.  En  dygtig 
organist  kan  lede  præludiet  således,  at  menigheden  vil 
slutte  sig  til  ham  i  forventning  om  vor  Frelsers  lærdomme. 
Ved  et  møde,  hvor  alle  er  virkelig  opmærksomme,  vil 
åbningssangen  og  bønnen  nedkalde  vor  himmelske  Faders 
velsignelser.  Grenspræsidenten  og  bestyrelsen  har  for- 
beredt alt  så  godt,  at  alle  unødvendige  bekendtgørelser  er 
udelukket.  Der  er  aldrig  nogen  henvisninger  til  sports- 
kampe,  selskaber,  middage  eller  andre  begivenheder, 
som  ikke  er  i  tilbedelsens  ånd.  Dirigenten  leder  sangø- 
velsen med  værdighed  og  understreger  versenes  betyd- 
ning. 

Bestyrelsen  har  møde  med  de,  som  skal  give  21/2-minuts- 
taler,  sige  nadververset  og  administrere  nadveren,  for  at 
de,  som  skal  deltage,  kan  påskønne  bestyrelsens  in- 
teresse og  omsorg  for,  at  alt  går  godt,  og  at  de  kender 
hensigten  med  deres  arbejde,  og  hvordan  de  bedst  kan 
udføre  det.  Bestyrelsesmedlemmer,  det  er  en  god  ide, 
hvis  I  skriver  jeres  tanker  om  hver  af  disse  opgaver  ned 
og  lader  dem  gå  videre  til  de,  som  I  beder  om  at  udføre 
dem.  Lad  dem  selv  læse  og  tænke  over  deres  kalds 
hellighed,  så  at  de  kan  knæle  ned  i  bøn  og  ydmyge  sig 
under  forberedelsen,  før  deres  opgave  skal  udføres.  Bed 
dem  om  at  komme  til  formøde,  for  at  de  kan  blive  fyldt 
med  den  Helligånd  og  glemme  verdslige  bekymringer. 
Brug  kontrollisten  for  at  forbedre  møderne.  (Regional-ma- 
teriale til  søndagsskolen,  februar  1970,  YC-339.)  Gør 
hvert  punkt  til  dit  anliggende  og  stræb  efter  fuldkommen- 
hed. Brug  et  ærbødigt  og  dannet  sprog,  så  at  der  ikke 
opstår  en  dårlig  ånd  ved  mødet;  så  at  hver  tanke, 
hver  indflydelse  fra  omgivelserne  og  hver  handling  kun 
har  et  formål  —  at  invitere  vor  himmelske  Faders  Hellige 
Ånd  til  at  dvæle  hos  os.  Hver  gestus  har  betydning. 
Hvert  tonefald  har  et  budskab.  Lad  os  stræbe  efter  fuld- 
kommenhed i  alle  ting,  så  at  Herren  kan  være  med  os. 


Det  e  let  at  leve  i  verden  efter  verdens  mening;  det  er  let  at  leve  efter  os 
selv  i  ensomhed.  Men  den  store  mand  er  ham,  som  midt  i  mængden 
med  fuldkommen  venlighed  fastholder  ensomhedens  uafhængighed. 

Ralph  Waldo  Emerson 

At 

væve  stoffet 
til  hjemmelivet 


(Oversættelse  af  en  tale  holdt  af  Dronningen  af  Tonga, 
dronning  Halaevalu  Mata'aho,  ved  hjælpeforeningens 
håndarbejdsudstilling  afholdt  som  en  del  af  den  Gyldne 
Jubilæumsfest  for  den  Tonganske  mission  af  Jesu  Kristi 
Kirke  af  Sidste  Dages  Hellige.  Trykt  med  tilladelse  af 
dronningen.) 


Jeg  ønsker  at  udtrykke  min  ærbødighed  til  høvdingen  og 
de  ædle  forsamlede  her  i  dag,  min  ærbødighed  til  den 
engelske  konsuls  hustru,  som  er  med  os  her  i  dag,  min 
særlige  hilsen  til  præsident  Tanner  og  hans  hustru,  som 
er  her  fra  Amerika  og  til  præsident  Groberg,  vor  egen 
Tanganske  missions-præsident  og  til  hans  hustru,  som 
også  er  her  i  dag.  Jeg  vil  også  gerne  udtrykke  en  sær- 
lig hilsen  til  lederne  af  de  forskellige  kvindeorganisationer 
i  de  forskellige  kirker  i  Tonga,  som  er  her  i  dag  og  min 
særlige  hilsen  til  hjælpeforeningen  i  Jesu  Kristi  Kirke  af 
Sidste  Dages  Hellige,  som  selvfølgelig  er  hovedårsagen 
til,  at  vi  er  her  i  dag. 

Det  er  altid  en  glæde  for  mig  at  tage  del  i  de  møder, 
som  har  til  formål  at  takke  for  et  stykke  arbejde,  som 
er  blevet  godt  udført.  Jeg  ønsker  særligt  at  takke  jer 
medlemmer  af  hjælpeforeningen  for  det  store  stykke  ar- 
bejde, som  I  har  gjort,  og  som  er  blevet  fremvist  her  i 
dag.  Vi  må  dog  også  huske,  at  det  altid  har  været  vort 
ansvar  som  Jwinder  i  Tanga  eller  som  kvinder  hvor  som 
helst  i  verden  at  fremvise  denne  slags  arbejde  kærligt 
og  omhyggeligt  og  gøre  hjemmet,  vi  lever  i,  mere  behage- 
ligt. 

Der  er  to  ord,  som  jeg  vil  basere  min  tale  på.  Jeg  håber, 
at  det  vil  hjælpe  nogle  af  os  her  denne  eftermiddag.  Det 
første  ord  er  husband  (ægtemand),  og  det  andet  ord  er 
wife,  (hustru).  Ordet  husbond  kommer  fra  to  engelske 
ord,  nemling:  „house"  og  „Band".  Vi  kan  se,  at  dette  ord 
egentlig  betyder,  det  som  holder  sammen  eller  forstær- 
ker huset  og  sørger  for  beskyttelse  og  midler  til  livets 
opretholdelse.  Og  dette  er  sagen,  for  sandt  er  det,  at  det 
er  manden  (husband),  som  sørger  for  beskyttelse  og 
livets  opretholdelse,  han  binder  virkelig  de  forskellige 
elementer  sammen,  som  er  i  huset.  Hvis  han  er  en  god 


husfader,  frembringer  han  alt  det,  som  der  er  brug  for, 
gennem  sit  arbejde  og  anstrengelser  og  ved  sin  evne  til 
at  gøre  ting,  som  kun  mænd  kan  gøre,  såsom  arbejde 
med  tunge  ting,  bygge  huse  o.s.v. 

Vi  må  altid  huske,  at  dette  arbejde  altid  er  udført  gen- 
nem kærlighed,  fordi  i  hans  hjem  er  alt  det,  der  virkelig 
har  værdi  for  ham,  nemlig  hans  kone,  hans  børn  og  deres 
indbyrdes  respekt  og  kærlighed.  Naturligvis  ønsker  han, 
at  hans  familie  skal  have  det  bedste  af  alt,  både  i  staten, 
kirken,  familien  eller  hvilken  som  helst  anden  sammen- 
slutning. Hvor  velsignet  er  dog  ikke  kvinden,  til  hvem 
Gud  har  givet  en  sådan  mand. 

Der  er  måske  nogle  kvinder,  der  har  lyst  til  at  sige:  „Jeg 
er  taknemmelig  mod  Gud  for  den  religiøse  forståelse  og 
det  lys  jeg  har,  men  det  er  en  svær  byrde  for  mig,  at  min 
mand  ikke  forstår  de  religiøse  sandheder,  som  jeg  gør 
det,  og  at  han  ikke  lever  efter  disse  evige  sandheder, 
som  han  skulle. 

Hvis  dette  skulle  være  den  særlige  byrde  for  en  kristen 
kvinde,  og  hun  begynder  at  tænke  på,  at  byrden  er 
meget  tung  for  hende,  nogle  vil  endda  gå  så  vidt  som 
til  at  forandre  deres  ægteskabelige  forhold.  Hvis  der  er 
nogen,  der  tænker  på  denne  måde,  har  jeg  lyst  til  at 
læse  et  skriftsted,  som  jeg  tror  henvender  sig  til 
sådanne  kvinder,  og  jeg  tror,  at  dette  skriftsted  vil  blive 
en  kilde  til  kraft  og  trøst.  Dette  skriftsted  findes  i  Det 
nye  Testamente  i  første  Korinterbrev,  kap.  7,  vers  12 — 16. 
Og  der  står: 

„.  .  .  Hvis  en  broder  har  en  vantro  hustru,  og  hun  er  villig 
til  at  blive  boende  sammen  med  ham,  så  må  han  ikke 
forskyde  hende.  Og  hvis  en  hustru  har  en  vantro  mand, 
og  han  er  villig  til  at  blive  boende  sammen  med  hende, 
så  må  hun  ikke  forskyde  manden.  Thi  den  vantro  mand 

er  helliget  ved  sin  hustru,  og  den  vantro  hustru  er  helliget 
ved  broderen,  ellers  var  jo  deres  børn  urene,  men  nu  er 
de  hellige.  Vil  derimod  den  vantro  skilles,  så  lad  ham 
skilles.  Ingen  broder  eller  søster  er  trællebunden  i 
sådanne  tilfælde.  Til  fred  har  Gud  kaldet  os.  Thi  hvor 
ved  du,  hustru,  om  du  kan  frelse  din  mand?  eller  hvorved 
du,  mand,  om  du  kan  frelse  din  hustru?" 
Mine  kære  kvinder,  hvis  I  kan  være  fuldstændig  usel- 
viske og  ydmyge  og  love  den  sande  ånd  af  kristen 
kærlighed  og  være  ledt  af  Helligånden  i  jeres  handlin- 
ger og  ord,  er  jeg  sikker  på,  at  hvis  I  arbejder  under 
indflydelse  af  disse  ting,  kan  I  virkelig  blive  et  redskab  i 
Guds  hånd  og  hjælpe  med  at  forandre  jeres  mænds 
hjerter  til  det  bedre,  så  han  også  kan  blive  en  sand 
kristen. 

Det  andet  ord,  som  jeg  vil  tale  om,  er  det  engelske  ord 
„wife"  (hustru).  Ordet  wife's  betydning  er  noget,  vi  sik- 
kert ofte  undrer  os  over.  Hvordan  kan  det  nu  være,  at 
gifte  kvinder  kaldes  for  „wives".  Jeg  tror,  at  vi  kan  lære 
en  hel  del  om  det  ved  at  se  på,  hvordan  ordet  er 
opstået.  Ordet  wife  (hustru)  kommer  oprindelig  fra  det 
engelske  verbum  weave,  som  betyder  at  være.  I  meget 
tidlige  tider  blev  klæde  og  linned  vævet  i  ethvert  hjem. 
Selv  garnet  blev  lavet  i  hjemmet  på  en  spinderok.  Så 
når  der  var  tråd  nok,  blev  det  lavet  til  klæde  på  en 
væv.  Oprindelig  var  det  kvinden,  der  vævede.  Jeg  ønsker 
igen  at  citere  fra  Bibelen,  denne  gang  fra  Det  gamle 
Testamente,  i  Ordsprogenes  Bog,  kap.  31,  13,  19,  24,  og 
der  står: 

„Hun  sørger  for  uld  og  hør,  han  bruger  sine  hænder  med 
lyst. 

Hun  rækker  sine  hænder  mod  rokken,  fingrene  tager  om 
tenen. 

Hun  væver  linned  til   salg   og  sælger  bælter  til   kræm- 
meren." 
Manden  har,   som  tidligere  nævnt,   ansvaret  for  alle  de 


Vi  kan  ikke  alle  bo  i  paladser, 
men  vi  kan  alle  leve  i  Guds  rige. 


ting  ude  fra  til  at  binde  hjemmet  sammen,  men  hustruen 
har  ansvaret  og  muligheden  for  at  gøre  dette  inden  for 
hjemmet,  for  at  sikre  den  nødvendige  lykke  for  sin  fami- 
lie. I  ved,  at  jeg  synes,  at  dette  er  den  smukkeste 
vævning  og  den  rigtigste  vævning,  som  bliver  gjort  på 
hele  jorden  —  at  være  stoffet  til  jeres  familieliv.  Og  hvor 
smukt  er  det  stof  ikke,  hvis  det  er  vævet  af  en  sand, 
kristen  kvinde,  som  hende,  der  er  beskrevet  i  Ordsproge- 
nes Bog,  som  af  hele  sit  hjerte  har  et  ønske  om  at  gøre 
sin  mand  og  sine  børn,  ja  hele  sin  familie  lykkelig. 
I  enhver  vævning  vil  der  altid  være  øjeblikke  med 
prøvelser  og  fristelser,  som  vi  må  overvinde,  fordi  alt 
ikke  er  så  let.  Der  vil  være  dage,  hvor  vi  vil  blive  trætte 
af  den  bestandige  væven,  som  vi  udfører.  Stoffet  til  vore 
hjem  vil  blive  farvet  af  de  forskellige  problemer  og  be- 
sværligheder, som  vi  møder  på  vores  vej,  men  hvis  disse 
overvindes,  vil  de  lægges  til  skønheden  af  helheds- 
indtrykket. Ja,  hvis  vi  har  kærlighed  og  forståelse  i 
vore  hjerter,  vil  de  problemer,  som  overvindes,  være  som 
guld  og  sølvtråde,  som  er  stærkere  end  nogen  tråd, 
som  vil  vise  sig  på  vor  vej.  Hvis  vi  blot  kan  være  usel- 
viske og  have  et  oprigtigt  ønske  om  at  elske  og  tjene 
vore  familier  og  være  stærke  og  tapre  i  det  arbejde,  som 
vi  er  blevet  kaldet  til  at  udføre,  vil  vi  kunne  blive  det 
smukkeste  af  alle  stoffer.  Hustruer,  mødre,  hvordan  er 
så  stoffet  i  jeres  hjem?  Væver  du  det  smukt  og  ordent- 
ligt med  fred  og  kærlighed,  eller  er  du  en  af  dem,  der 
væver  på  en  uordenlig  måde?  Er  du  en  kvinde,  som 
forlader  væven  i  hjemmet  og  går  ud  i  et  forsøg  på  at 
finde  din  egen  lykke  og  glæde,  som  du  aldrig  vil  finde 
uden  for  dine  særlige  pligter  hjemme?  Der  er  så  mange 
kvinder  nu  om  dage,  der  råber  op  om  deres  ret  til  at 
være  fri  for  det  almindelige  ansvar  over  for  hjem  og 
familie.  Denne  type  kvinder  vil  aldrig  være  i  stand  til  at 
væve  det  smukke  stof,  som  er  nødvendigt  for  at  lave  et 
fredfyldt  hjem,  hvis  ikke  de  angrer  og  vender  tilbage  til, 
hvad  de  er  priviligeret  til  af  Gud. 

En  anden  ting,  som  jeg  gerne  vil  nævne,  er  at  bede  alle 
mødre  her  om  at  huske,  at  stoffet  til  vore  børns  til- 
værelse, deres  karakter  er  stort  set  baseret  på,  hvad  de 
ser  os  gøre.  De  ikke  blot  lærer  af  os,  men  vi  væver  fak- 
tisk stoffet  til  deres  liv  for  dem  i  deres  barneår.  Faktisk 
begynder  vi  at  væve  deres  livs  mønster,  før  de  endnu  er 
fødte.  Ja,  en  af  vore  vigtigste  væveopgaver  er  vore  børn. 

Vi  må  altid  huske,  at  vore  børns  liv  er  lavet  af  tre  be- 
standele  —  det  er  legeme,  sjæl  og  ånd.  Der  er  mange  af 
os,  som  sørger  for  de  nødvendige  ting  til  deres  legeme 
og  opmuntrer  dem  stærkt  i  deres  akademiske  gøremål, 
som  tjener  til  deres  sjælelige  udvikling,  men  vi  må 
huske,  at  hvis  vi  ikke  hjælper  og  støtter  deres  ånd, 
glemmer  vi  faktisk  den  del  af  vore  børn,  som  er  den  mest 
værdifulde  —  deres  evige  ånd. 

Hvor  lykkelig  vil  den  moder  eller  kvinde  ikke  være,  hvis 
hun  kan  svare  således:  „Ja,  i  kærligheden  og  nåden 
fra  Gud  lever  min  mands  og  mine  børns  ånd  til  trods  for 
denne  usikre  verdens  prøvelser. 

Min  kærlighed  til  jer  alle.  Jeg  takker  jer  alle  for  denne 
lejlighed  til  at  tale.  O 

frelse 
sjæle 


Profeten  Joseph  Smith  belærte  tidligt  i  Hjælpeforenin- 
gens historie  „Kvindernes  Hjælpeforening",  som  han 
kaldte  den,  at  det  ikke  blot  drejede  sig  om  at  hjælpe  de 
fattige  men  også  om  at  frelse  sjæle.  Det  var  en  opgave 
for  kvinderne  at  hjælpe  med  i  Herrens  store  arbejde  og 
ære  —  Thi  se,  det  er  min  gerning  og  ære  at  tilvejebringe 
udødelighed  og  evigt  liv  for  mennesket.  (D.K.P.  Moseb. 
1:39.) 

Betydningen  af  at  frelse  sjæle  er  ofte  blevet  fremhævet 
af  Herren.  Til  John  og  Peter  Whitmer  sagde  han  ved 
bestemte  lejligheder:  „Og  se,  nu  siger  jeg  dig,  at  det,  der 
vil  være  til  størst  gavn  for  dig,  vil  være  at  forkynde  om- 
vendelse for  dette  folk,  så  du  kan  bringe  sjæle  til  mig, 
og  at  du  sammen  med  dem  kan  nyde  hvilen  i  min  Faders 
rige.  Amen."  (L  &  P.  15:6;  16:6.) 

Til  Joseph  Smith,  Oliver  Cowdery  og  David  Whitmer  gav 
han  dette  råd:  „Kom  i  hu,  at  sjæle  er  af  stor  værdi  i 
Guds  øjne  .  .  .,  og  om  det  skulle  ske,  at  I  måtte  arbejde 
hele  jeres  liv  med  at  råbe  omvendelse  til  dette  folk  og 
kun  førte  en  sjæl  til  mig,  hvor  stor  skal  da  ikke  jeres 
glæde  være  med  ham  i  min  Faders  rige."  (L  &  P.  18:10, 
15.) 

Disse  skriftsteder  lærer,  at  en  sjæl  bliver  frelst  ved  igen 
at  komme  tilbage  til  Guds  rige.  Hvad  han  talte  om,  da  han 
brugte  ordet  „Sjæl",  forklarer  Herren  ved  at  sige:  „Ån- 
den og  legemet  er  menneskets  sjæl."  (L.  &  P.  88:15.) 
Ordet  „legeme",  som  det  er  brugt  her,  har  den  samme 
betydning  for  de  fleste,  og  Sidste  Dages  Hellige  forstår 
betydningen  af  ordet  „ånd",  men  da  vor  forståelse  af 
en  ånd  ikke  er  almindelig  kendt,  er  en  forklaring  nød- 
vendig. 


Intilligens 

Herren  lærte  profeten  Joseph  Smith  at:   „Mennesket  var 
også  i  begyndelsen  hos  Gud.  Intelligens  eller    sandhe- 


dens lys  blev  ikke  skabt  eller  dannet  og  kan  ej  blive  det." 
(L.  &  P.  93:29.) 

Og  til  Abraham  sagde  han.  .  .:  „Thi  jeg  regerer  i  himlene 
oventil  og  på  jorden  nedentil  med  al  visdom  og  klogskab 
over  alle  intilligenser,  som  dine  øjne  har  set." 
Og  om  hvad  han  havde  set,  skrev  Abraham:  „Nu  havde 
Herren  vist  mig,  Abraham,  de  intelligenser,  som  var  or- 
ganiserede, før  verden  blev  til  og  blandt  alle  disse  var 
der  mange  af  de  ædle  og  store.  .  .  .  For  han  stod  midt 
iblandt  dem,  som  var  ånder."  (Abraham  3:21 — 23.) 

Ånder 

Disse  skriftsteder  lærer,  at  ånden  er  skabt  af  intelligens 
eller  „lys  og  sandhed",  som  ikke  blev  skabt  eller  dannet, 
men  i  begyndelsen  var  hos  Gud.  Herren  åbenbarede 
nøglen  til  at  forstå  betydningen  af,  hvorledes  disse 
ånder  blev  skabt,  da  han  sagde,  at  denne  verdens 
indbyggere"  „er  sønner  og  døtre,  født  af  Gud".  (L.  &  P. 
76:24.) 

Disse  åndelige  Guds  sønner  og  døtres  udseende  får  vi 
en  klar  forståelse  af  i  Ethers  bog.  Det  er  her  stadfæstet, 
cirka  2.200  år  før  Kristi  fødsel,  at  Herren  viste  sig  for 
Jareds  broder  og  sagde:  „Se,  jeg  er  den,  som  fra  verdens 
begyndelse  var  udset  til  at  forløse  mit  folk.  Se,  jeg  er 
Kristus.  . .  Ser  du,  at  du  er  skabt  i  mit  eget  billede?  Ja, 
alle  mennesker  blev  i  begyndelsen  skabt  i  mit  eget  bil- 
lede. Se,  dette  legeme,  som  du  nu  ser,  er  min  ånds  le- 
geme; og  jeg  har  skabt  mennesket  efter  min  ånds  le- 
geme, og  som  jeg  ser  ud  for  dig  i  ånden,  således  skal 
jeg  vise  mig  for  mit  folk  i  kødet."  (Ethers  bog  3:14 — 16.) 
Vi  lærer  endvidere  gennem  profeten,  at  en  ånd  har  et 
materielt  legeme.  „Der  findes  intet  immaterielt  stof.  Ånd 
er  stof  (materie),  men  er  finere  og  renere  og  kan  kun 
skelnes  med  renere  øjne.  Vi  kan  ikke  se  det.  Men  når 
vore  legemer  er  lutrede,  vil  vi  se,  at  alt  er  stof."  (L.  &  P. 
131:7—8.) 

Fødsel  af  sjæle 

Lige  før  Jesus  blev  født  i  Bethlehem,  kom  Herrens  røst 

til  Nephi  og  sagde:    tiden  er  for  hånden,   ...  og  i 

morgen  kommer  jeg  til  verden."  (3  Nephi  1:12 — 13.) 
Jesus  Kristus  viste  sig  i  sit  åndelige  legeme  for  Jareds 
broder  2.200  år  før  Han   „kom  til  verden"   i  et  dødeligt 
legeme,  som  søn  af  Elohim  og  Maria,  da  han  blev  født 
som  en  levende  sjæl. 

Sådan  har  det  altid  været.  Når  en  moder  føder  et  barn, 
bliver  en  menneskelig  sjæl,  en  af  Guds  åndelige  børn, 
født  med  et  dødeligt  legeme. 

Dette  er  svaret  på  Salmistens  spørgsmål,  „Hvad  er 
mennesket?"  Det  har  også  givet  anledning  til  de  ånde- 
ligt inspirerede  linier  fra  Shakespeare:  „Hvilket  mester- 
værk er  ikke  mennesket!  Hvor  ædelt  i  fornuft!  Hvor  ube- 
grænset i  evner!  I  skikkelse  og  færd,  hvor  fuldendt  og 
beundringsværdigt,  i  virke  hvor  lig  en  engel!  I  forståelse 
hvor  lig  Gud."  Hamlet  2  akt  2  scene.  Oversættelse  V. 
Østerberg. 

Værdien  af  en  sjæl  er  nedlagt  i  dets  muligheder 

Skaberen  har  velsignet  alle  levende  ting  med  frø,  der  kan 
frembringe  deres  lige.  Dette  er  sandt  hvad  angår  plan- 
ter, dyr  og  mennesker.  Det  er  også  sandt,  når  det 
drejer  sig  om  Gud.  Da  mennesket  er  Hans  åndelige 
børn,  er  det  velsignet  med  den  mulighed  at  blive  ligesom 
Gud  sin  Fader. 

„. . .  Nu  er  vi  Guds  børn,  og  det  er  endnu  ikke  åbenba- 
ret, hvad  vi  engang  skal  blive.  Men  vi  ved,  at  når  Han 
åbenbares,  skal  vi  blive  Ham  lig,  thi  vi  skal  se  Ham,  som 
han  er."  (1  Joh.  3:2.) 

Jesus  pålagde  mennesket  at  stræbe  efter  dette  høje 
mål,  da  Han  sagde:  „Derfor  ønsker  jeg,  at  I  skal  være 
fuldkomne,  ligesom  jeg  eller  jeres  Fader,  som  er  i  himlen, 
er  fuldkommen."  (3  Nephi  12:48.) 

Frelsesplanen 

Hans  hensigt  er  at  frelse  sjæle  —  ved  at  tilvejebringe 
udødelighed  og  evigt  liv  —  Dette  har  Gud  virket  for  fra 
begyndelsen.  Hans  plan  om  at  gennemføre  dette,  blev 
kundgjort  ved  det  store  råd  i  himlen,  hvor  „der  stod  en 
iblandt  dem,  som  var  Gud  lig,  og  han  sagde  til  dem,  der 
var  hos  Ham:  „Vi  vil  gå  ned,  thi  der  er  rum  der,  og  vi 
vil  tage  af  disse  materialer  og  danne  en  jord,  hvorpå 
disse  kan  bo,  og  vi  vil  prøve  dem  hermed  for  at  se,  om 
de  vil  gøre  alt,  hvad  Herren,  deres  Gud,  vil  befale  dem. 
Og  de,  der  består  deres  første  prøvestand,  skal  gives 
mere,  og  de,  der  består  deres  anden  prøvestand,  skal 
tildeles  herlighed  over  deres  hoveder  i  al  evighed." 
(Abraham  3:24—26.) 

At  vi  nu  er  menneskelige  sjæle  er  bevis  på,  at  vi  holdt 
vor  første  prøvestand,  og  vi  har  fået  løfte  om  senere  at 
kunne  opnå  udødelighed.  Men  vi  kan  ikke  være  sikre 
på  den  frelse,  som  profeten  Joseph  har  fremlagt  for 
Hjælpeforeningens  kvinder.  I  vor  søgen  efter  denne 
frelse,  er  vi  nu  stillet  overfor  den  største  udfordring,  vi 
nogensinde  er  blevet  stillet  overfor,  eller  som  vi  vil  blive 
stillet  overfor,  at  holde  vor  anden  prøvestand.  Dette  ud- 
fordrer os  til  at  gøre  alt,  hvad  Herren,  vor  Gud,  har  be- 


falet os.  Har  vi  fremgang,  skal  vi  modtage  Herlighed  . . . 
over  vore  hoveder  for  evigt.  „Vi  skal  blive  fuldkomne, 
ligesom  Jesus  og  vor  Fader  i  himlen  er  fuldkomne."  Det 
er  hvad  det  betyder  at  blive  frelst.  (Se  Matt.  5:48.) 
Hvis  nogen  af  jer  skulle  spørge,  hvad  dette  lange  fore- 
drag har  at  gøre  med  vor  opgave  „at  frelse  sjæle",  så 
er  dette  mit  svar. 

Jeg  har  prøvet  at  påminde  jer  om,  hvad  en  sjæl  er;  om 
dens  høje  værdi,  og  muligheder,  hvad  det  betyder  at 
frelse  en  sjæl,  og  hvordan  en  sjæl  kan  frelses,  fordi  jeg 
tror,  at  kundskab  om  disse  ting  er  nødvendig,  hvis  vi  vil 
være  effektive  i  vore-  anstrengelser  for  at  hjælpe  til  med 
at  frelse  sjæle.  Jeg  tror,  at  en  leder,  der  ønsker  at  lede 
en  anden,  må  have  korrekt  forståelse  af  det  ønskede 
mål.  Og  hvad  det  betyder  at  nå  det,  om  hvordan  man 
skal  nå  det,  og  selv  være  på  vej  mod  målet.  Jeg  er 
overbevidst  om,  at  det  er  vigtigt  at  have  sit  blik  rettet 
klart  og  vedvarende  mod  disse  ting,  der  giver  een  hjælp 
og  ledelse. 

Det  har  været  tanken  om  Zion,  med  håbet  og  forvent- 
ningen om  at  sikre  sig  en  plads  deri,  der  har  opretholdt 
en  retfærdig  levevis  gennem  årene. 
Præsident  Brigham  Young  mindede  i  1850  en  gruppe  af 
Hellige  om,  at  det  ikke  var  et  syn  angående  at  drive 
kvæg  over  sletterne  .  . .  hvor  man  kunne  sidde  fast  i  det 
ene  eller  andet  mudderhul,  mellem  kvæget,  eller  endnu 
værre  mellem  mennesker.  Men  synet  om  Zion  ...  i  dets 
skønhed  og  herlighed  (henrykkede  dem):  „De  så", 
sagde  han,  „Zions  skønhed  og  herlighed,  så  de  var  rede 
til  at  møde  prøvelser,  sorger  og  skuffelser  her  i  dette  liv, 
at  overvinde  dem  og  være  beredte  til  at  glæde  sig  over 
Guds  herlighed,  som  det  var  blevet  åbenbaret  for  dem." 
Paulus  belærte  Hebræerne  om,  at  selv  Frelseren  på 
lignende  måde  var  trofast  mod  sit  kald.  Han  fortæller 
det  på  denne  måde:  „Mens  vi  retter  vort  blik  mod  Je- 
sus, troens  banebryder  og  fuldender,  som  for  at  få  den 
glæde,  der  ventede  Ham,  udholdt  korset"  .  .  .  (Hebr. 
12:2.) 

Vi  elsker  og  ærer  vore  yndlingssange,  fordi  de  opbygger 
vore  tanker  og  beslutninger  mod  de  herlige  belønninger 
for  et  retfærdigt  liv. 

Frygt  ej,  jeg  er  med  dig  vær  kun  ved  godt  mod! 

Thi  jeg  er  din  Gud  og  vil  være  dig  god; 

Ja,  styrke  dig,  hjælpe  dig,  give  dig  ånd, 

Opholde  dig  ved  min  almægtige  hånd. 
og  en  anden: 

Om  hytten  på  vor  rejse  brydes  ned- 

Salig  dag,  alt  er  vel! 

Endt  er  da  al  vor  trængsel  og  ufred, 

og  hos  Gud  bor  vor  sjæl. 
Så  derfor  gentager  jeg  —  en  absolut  forudsætning  for 
at  kunne  frelse  sjæle,  er  en  levende  forståelse  af,  hvad 
en  sjæl  er,  hvad  det  betyder  at  frelse  den,  og  hvordan 

man  bliver  frelst,  lad  os  derfor:  (Gemme)  det  i  (vore) 

hjerter  og  (lade)  evighedens  alvor  hvile  over  (vort)  sind." 
(L.  &  P.  43:34.) 

Hvis  vi  arbejder  på  den  måde,  skal  vi  ikke  blot  tænke 
på  at  frelse  vor  egen  sjæl,  men  vi  kan  da  gå  videre  og 
opmuntre  dem,   vi    er   kaldet   til    at   arbejde    iblandt,   at 

stræbe  efter  at  frelse  såvel  deres  sjæle  som  vor  egen. 
Gør  vi  det,  lad  os  da  huske  på,  at  selv  om  Kirken  har 
ansvaret  for  at  bringe  budskabet  om  frelse  til  hele  ver- 
den, gav  profeten  Hjælpeforeningen  et  mere  begrænset 
virkeområde.  Han  sagde  til  dem: 

„Lad  jeres  anstrengelser  mest  være  henvendt  til  dem 
omkring  jer,  og  i  jeres  egen  omgangskreds,  så  vidt  jeres 
kundskab  rækker,  det  vil  spredes  over  hele  verden,  men 
jeres  virkefelt  skulle  være  i  jeres  bekendtskabskreds  og 
i  særdeleshed  blandt  Hjælpeforeningens  medlemmer. 
Vi  ved,  at  profeten  særlig  tænkte  på  at  henregne  ægte- 
mændene til  „kredsen  af  bekendte",  fordi  han  sagde: 
„Lad  denne  forening  lære  kvinderne,  hvordan  de  skal 
omgås  deres  mænd,  at  vise  dem  mildhed  og  hengiven- 
hed. Når  en  mand  har  bekymringer,  når  han  er  rådvild 
på  grund  af  bekymringer  og  vanskeligheder,  at  han  så 
kan  møde  et  smil  i  stedet  for  bebrejdelser  eller  knurren 
—  hvis  han  bliver  mødt  med  mildhed,  vil  det  trøste  hans 
sjæl  og  mildne  hans  følelser;  når  sindet  er  nedtrykt, 
trænger  det  til  trøst  og  venlighed. 


„Din  egen  bekendtskabskreds  omfatter  også  dine  børn, 
børnebørn  og  andre  familiemedlemmer.  Angående  vore 
pligter  på  dette  område,  føler  jeg,  at  der  er  meget,  vi 
kan  gøre  på  mange  områder.  F.  eks.  hvor  der  er  udear- 
bejdende mødre  og  på  vore  familiehjemmeaftener. 
Jeg  hørte  fornylig  om  en  Primary,  hvor  nogle  af  børnene 
var  uvillige  til  at  komme,  fordi  deres  udearbejdende 
mødre  ikke  var  hjemme. 

Hjælpeforeningens  kvinder,  der  forstår  og  påskønner, 
hvad  vi  her  har  sagt  angående  at  frelse  sjæle  og  den 
indflydelse  deres  fravær  fra  hjemmet  har  på  børnene, 
vil  ikke  forlade  deres  hjem,  hvis  der  ikke  foreligger  de 
mest  tvingende  grunde.  På  intet  andet  sted  i  deres  store 
arbejde  kan  Hjælpeforeningens  kvinder  gøre  mere  for  at 
frelse  sjæle  end  at  opmuntre  sig  selv  og  alle  andre  kvin- 
der i  Kirken,  at  indpode  i  deres  børns  sind  og  hjerter 
ønsket  om  at  tjene  Herren,  at  prise  Hans  navn  og  at  lære 
Herrens  veje  gennem  deres  forældre.  At  dette  må  være 
vort  mål  og  vor  stræben,  beder  jeg  om  i  Jesu  Kristi 
navn.  Amen.  O 


Bryllupper: 
Kobenhavn  Gren: 

Den   7.   februar  viedes   i    København   broder  Per 

Svendsen     og    søster    Jenny    Madsen.    Stjernen 

ønsker  hjertelig  til   lykke! 

Aarhus: 

Den    21.    februar   viedes    i    Aarhus    broder    John 

Christensen  og  søster  Bodil  H.  Nielsen.  Stjernen 

ønsker  hjertelig  til   lykke! 


Dødsfald   i   Amerika 

Fra  Amerika  har  vi  fået  den  sørgelige  med- 
delelse, at  tidligere  missionær,  Woodrow  Ras- 
mussen, som  blev  afløst  fra  sin  mission  i  Dan- 
mark i  august  1967,  er  død  efter  få  måneders 
sygdom  den  28.  august  1969. 
Hans  forældre  beder  os  overbringe  søskende  i 
Danmark  de  kærligste  hilsener  med  en  tak  for 
den  venlighed  og  godhed,  der  blev  vist  deres 
søn  under  hans  mission  i  Danmark. 
Stjernen  udtaler  et:  Æret  være  Woodrow  Ras- 
mussens minde! 


Fødselsdage: 

Vi    siger  til    lykke  til   følgende   søskende: 

Nielsine    Kristine    Nielsen,    Odense,    75    år    den 

7.   juli. 

Margarete  Secher,  Kolding,  65  år  den  12.  juli. 

Otto    Alfred    Sigvard   Simonsen,    Aalborg,    75   år 

den   16.  juli. 

Martha   Kjergaard,  Løgstør,  80  år  den  19.  juli. 

Helga  Madsen,  Odense,  65  år    den  25.  juli. 


Dødsfald: 
Kobenhavn  Gren: 

Den    3.    marts    døde    broder    Arthur    Constantin 
Charles     Holmquist    efter    en     automobilulykke, 
knap   81    år  gammel.    Æret    være   broder    Holm- 
quists   minde! 
Odense: 

Den  4.  december  1969  døde  broder  Peter  Hel- 
berg, 68  år  gammel.  Æret  være  broder  Helbergs 
minde! 


DÅB 

København   Gren:    16.  januar: 
Bangta   May   Satterfield,   døbt   af  ældste   Leland 
Rasmussen,    håndspålæggelse   ved    ældste    Ken- 
neth  Robinson. 
24.  januar: 

Richard  Edward  Purkhardt,   døbt  af  ældste  Gary 
Lassen,    håndspålæggelse   ved    samme. 
1.  februar: 

Walther  Severin  Thulstrup,  døbt  af  ældste  David 
K.  Kemp,  håndspålæggelse  ved  broder  Ole  P. 
Petersen. 

Viborg:  7.  februar: 

John  Hougaard  Olesen,  døbt  af  ældste  Royal 
Meservy,  håndspålæggelse  ved  ældste  Larry 
Gardner. 

Vivian  Rysgaard  Olesen,  døbt  af  ældste  Larry 
Gardner,  håndspålæggelse  ved  ældste  Royal 
Meservy. 

Silkeborg:  19.  februar: 

Flemming  Bræmdal,  døbt  af  ældste  Mark  Millett, 
håndspålæggelse  ved  ældste  Brent  McEuen. 
København  Nordre  Gren:  20.  februar: 
Karin    Inger    Damgaard,    døbt    af    ældste    David 
Kemp,     håndspålæggelse    ved     ældste     Thomas 
Hughes. 
28.  februar: 

Erik  Bernskov,  døbt  af  broder  Frode  Bernskov, 
håndspålæggelse  ved  broder  Hans  Billeskov 
Jansen. 

Esbjerg:  7.  marts: 

Elna  Villy  Christa  Jørgensen,  døbt  af  ældste 
Lyle  Nielsen,  håndspålæggelse  ved  ældste  Dar- 
rell    Benson. 

Nordsjælland  Gren:  28.  februar: 
Elisabeth  Dietz-Pedersen,  døbt  af  ældste  Gleen 
Parry,     håndspålæggelse    ved     ældste     Charles 
Hagler. 

Niels    Henrik    Jakobsen,    døbt    af    broder    Arne 
Jakobsen,   håndspålæggelse  ved  samme. 
Åbenrå-Sønderborg:  7.  marts: 
Niels  Jessen   Kristensen,   døbt  af  ældste  Daniel 
Chadwell,    håndspålæggelse    ved    åldste    David 
Bird. 

Gitta  Eline  Kristensen,  døbt  af  ældste  Reed 
Wallentine,  håndspålæggelse  ved  ældste  Daniel 
Chadwell. 

Allan  Ib  Kristensen,  døbt  af  ældste  David  Bird, 
håndspålæggelse  ved  ældste  David  Lewis. 


Velsignelser: 

Sønderborg:   1.  juni  1969: 

Bent  Martin   Iversen  og   Inger  Kristine  Frimagda 

Iversens  datter,  Sabine  Anette  Iversen,  velsignet 

af   ældste    Charles   S.    Hagler. 

Odense:   1.  marts: 

Søren    Larsen   og   Anna   Andersen    Larsens   søn, 

Claus  Jepsen  Larsen,  velsignet  af  broder  Charles 

Larsen. 

Århus:  8.  marts: 

Jørn   Holm   Bendtsen  og   Randi   Borge   Bendtsens 

datter,  Rikke  Bendtsen,  velsignet  af  sin  fader. 


Guds 
herlighed 

er 
intelligens. 

Joseph  Smith 

Fra  Missionens  Præsidentskab 


Kirken  går  fremad  i  Danmark 

Kære  søskende! 

Endnu  hurtigere  end  vi  kan  forestille  os  det,  går  Kir- 
ken fremad  over  hele  verden,  og  her  i  Danmark  sker 
der  store  ting  endnu  hurtigere  end  vi  kan  holde  trit 
med.  Vi  kører  med  „lyntog"  og  på  hovedlinien  — 
spring   på! 

I  juni  fejrede  vi  missionens  120  års  jubilæum  i  kirken 
på  Maglegårds  alle,  og  søskende  fra  hele  Danmark 
var  tilstede  tilligemed  hundreder  af  undersøgere  og 
venner  her  fra  Sjælland.  Festen  om  lørdagen  den  13. 
blev  overværet  af  den  største  forsamling  i  den  danske 
mormonhistorie.  En  kæmpemæssig  kage  i  tre  lag  var 
lavet,  og  120  lys  blev  tændt  til  minde  om  fødsels- 
dagen. Men  foruden  dette  var  en  af  Kirkens  General- 
autoriteter, præsident  S.  Dilworth  Young,  her  for  at 
indvie  kirken  den   næste  dag. 

De  hellige  var  glade  og  lykkelige,  og  de  og  deres 
venner  og  undersøgere  havde  en  dejlig  aften.  Både 
unge  og  gamle  frydede  sig,  og  det  blev  en  dag,  som 
længe  vil  mindes.  Festsalen  og  forhallen  var  mødeste- 
der for  gamle  venner,  og  nye  venner  stod  i  forundring 
over  et  så  lykkeligt  folk,  og  vi  havde  grund  til  at 
glæde  os. 

Efter  mange  års  slid  og  ofre  er  denne  kirkebygning, 
et  vidunderligt  landmærke,  et  Guds  hus,  betalt  og  er 
gældfrit,  takket  være  alle  de  hellige  på  Sjælland,  som 
har  hjulpet  med  deres  tid  og  deres  penge. 
Nu  er  den  vores. 


Vore  indvielsesmøder  vil  længe  mindes,  især  det 
løfte,  som  præsident  Young  gav  de  danske  hellige, 
hvis  de  ville  vie  deres  liv  til  Kirken  og  efterleve  Evan- 
geliet. Præsident  Young  nedbad  sine  velsignelser 
over  alle,  som  ville  efterleve  Evangeliet. 
Efter  denne  begivenhed  påbegyndte  præsident  Young 
og  præsident  Pehrson  sammen  med  deres  hustruer  en 
rejse  fra  Sjælland  til  Fyn,  derfra  til  Jylland,  fra  Søn- 
derborg til  Skagen,  fra  Esbjerg  til  Tønder,  besøgte 
søskende,  interviewede  missionærer,  holdt  møder, 
både  for  medlemmer  og  undersøgere,  og  mange  lyt- 
tede og  blev  døbt.  De  hellige  blev  foryngede  og  ån- 
deligt opbygget.  Dagene  var  blot  alt  for  korte. 
Så  kom  den  store  Festinord  —  500  dejlige,  rene,  vid- 
underlige unge  mennesker  fra  Norge,  Sverige  og  Dan- 
mark stævnede  mod  Aalborg,  hvor  de  blev  i  fem  dage, 
og  folk  i  Aalborg  vil  aldrig  glemme  dem,  således  som 
de  legede,  dansede,  sang  og  konkurrerede  i  forskel- 
lige sportsgrene  med  en  vidunderlig  ånd. 
Og  om  søndagen,  den  sidste  dag,  blev  der  holdt  et 
stort  møde.  Præsident  Young  og  præsident  Pehrson 
talte  til  Præstedømmet,  søster  Young  og  søster  Pehr- 
son til  de  unge  piger.  Alle  rejste  hjem  med  fornyede 
ønsker  om  at  efterleve  Evangeliet. 
Tak  til  G.U.F.  —  jeg  vil  ikke  nævne  navne,  fordi  der 
var  så  mange,  som  overgik  sig  selv.  Gud  velsigne  jer 
alle.  Vi  sagde  farvel  til  præsident  og  søster  Young, 
til  præsident  og  søster  Johnson,  præsident  og  søster 
Spencer  og  broder  og  søster  Karl  Lagerberg  og  til  alle 
de  dejlige  unge  mennesker  —  det  var  en  stor  succes. 
Lige  i  rette  tid  til  Rebildfesten  den  4.  juli,  hvor  broder 
George  Romney,  en  af  vore  egne  og  medlem  af  præ- 
sident Nixons  regering,  skulle  være  hovedtaleren.  Vi 
var  så  glade  for  at  få  anledning  til  at  overvære  den. 
Og  B.U.Y.-danserne  var  højdepunktet  ved  Rebildfesten 
og  stjal  hele  billedet.  Derefter  dansede  de  overalt  i 
Jylland,  på  Fyn  og  på  Sjælland. 

Spring  derfor  på  lyntoget  og  bliv  på  hovedlinjen.  Kir- 
ken går  fremad  i  Danmark  og  endnu  vidunderligere 
ting  vil  ske.  Gør  dit  eget  liv  lykkeligt  og  hensigts- 
mæssigt ved  at  efterleve  Evangeliet.  Nyd  i  fulde  drag 
de  velsignelser,  som  venter  dig  og  din  familie. 
Jeg  elsker  jer  og  trænger  så  hårdt  til  jer  og  er  så  stolt 
af  jer  allesammen. 

Paul  L.  Pehrson, 
missionspræsident 

Indvielse   af  kirkebygning 


Søndag  den  14.  juni,  på  120  års  dagen 
for  de  første  missionærers  ankomst  til 
Danmark,  indviedes  kirkebygningen  på 
Maglegårds  alle  i  Søborg  ved  Køben- 
havn af  ældste  S.  Dilworth  Young  af  De 
Halvfjerds'   Første  Råd  ved   en   storslået 


højtidelighed  i  overværelse  af  søskende, 
missionærer  og  venner  fra  hele  missio- 
nen. 

Udførligt  referat  af  begivenheden  vil  følge 
i  et  senere  nummer  af  Stjernen. 


Missionærankomster 

Følgende    missionærer    er   ankommet   til 

den  danske  mission: 

17.  april: 

Thorvald   H.  Jensen   og  Anna  Jensen  fra 

Watsonville,    California,    beskikket   til    at 
arbejde  i   Kolding. 


Bryllup: 

Amager: 

Den  1 3.  februar  viedes  broder  Jens  Tage 
Nørregaard  Jensen  og  søster  Gunnel  Hall- 
strum.  Stjernen  ønsker  hjertelig  til  lykke! 


Dødsfald: 

Aarhus: 

Den  9.  marts  døde  broder  Peter  Chri- 
stensen Trust,  85  år  gammel.  Æret  være 
broder  Trusts  minde! 


Til  lykke! 

Vi  siger  til  lykke  til  broder  og  søster 
Henry  Haupt  med  deres  nyåbnede  for- 
retning i  Odense,  og  beder  Gud  velsigne 
dem  i  deres  arbejde  i  fremtiden. 


Missionærafløsninger 

Den  27.  april  er  følgende  missionærer 
blevet  hæderlig  afløst  fra  deres  arbejde  i 
den  danske  mission: 
Elvin  J.  Thomsen  fra  Salt  Lake  City,  Utah, 
efter  sidst  at  have  arbejdet  i  København. 
Ross  W.  Andersen  fra  Trenton,  Utah,  efter 
sidst  at  have  arbejdet  i  Århus. 


Ny  bogtrykker  på  missionskontoret 

Den  16.  marts  er  ældste  Dallis  Newell 
Massey  blevet  kaldet  som  bogtrykker  på 
missionskontoret. 

Ældste  Massey  er  født  den  29.  novem- 
ber 1949  i  Vernal,  Utah,  som  søn  af  Dal- 
lis og  Mildred  Massey.  Han  kom  til  Dan- 
mark den  15.  august  1969  og  har  arbejdet 
i  Holbæk,  Tåstrup  og  København,  indtil 
han  blev  kaldet  til  sit  nuværende  arbejde. 
Vi  beder  Gud  velsigne  ældste  Massey  i 
det  nye  kald,  der  nu  er  pålagt  ham! 


Indvielse  i  Viborg 


Lørdag  den  11.  april  indviedes  i  Viborg 
en  kirkesal,  beliggende  Ibsgade  41. 
Søskende  og  missionærer  i  Viborg  har 
anvendt  ialt  564  frivillige  arbejdstimer  på 
istandsættelsen  af  lokalerne,  så  de  nu 
fremtræder  som  lyse,  venlige  og  tiltalende 
mødesteder  for  Kirkens  medlemmer  og 
venner. 

Indvielsen,    som   blev   foretaget   af   præ- 
sident  Verner   Buur,    blev    overværet  af 


70  medlemmer,  venner  og  missionærer. 
Den  dejlige  fest  var  under  ledelse  af 
broder  Gert  Roesen,  som  er  præside- 
rende ældste  for  Viborg  Gren,  og  var 
under  præsidium  af  missionspræsident 
Paul  L.  Pehrson. 

Billederne  viser  et  udsnit  af  forsamlingen 
samt  missionspræsident  Pehrson  på  taler- 
stolen, flankeret  af  broder  og  søster  Roe- 
sen og  broder  og  søster  Olsen. 


Dåb: 
Esbjerg: 

7.  marts: 

Elna  Villy  Jørgensen,  døbt  af  ældste  Ja- 
mes Nielsen,  håndspålæggelse  ved  æld- 
ste Darrell  Benson. 
1 1 .  april: 

Svend   Aage    Eskildsen,    døbt   af  ældste 
Lynn  Palmer,  håndspålæggelse  ved  æld- 
ste Donald   Hartman. 
Jørgen  Frederiksen,  døbt  af  ældste  Randy 
Olsen,  håndspålæggelse  ved  ældste  Do- 
nald Hartman. 
Slagelse: 
16.  marts: 

Sirkka    Liisa    Folkersen,    døbt   af   ældste 
Glen  Jensen,  håndspålæggelse  ved  æld- 
ste Alan  Petersen. 
Amager: 

21.  marts: 

Berit  Groth,  døbt  af  ældste  Mark  Robin- 
son, håndspålæggelse  ved  samme. 
28.  marts: 

Elmer  Clausen,  døbt  af  broder  Aage  Pe- 
dersen,    håndspålæggelse     ved     ældste 
Charles  Adams. 
Aalborg: 
4.  april: 

Ina  Andersen  Bach,  døbt  af  ældste  Dana 
Green,  håndspålæggelse  ved  ældste  Ri- 
chard Andersen. 
Skive: 
18.  april: 

Stig  Haack  Pedersen,  døbt  af  ældste 
Larry  Gardner,  håndspålæggelse  ved 
ældste  Darrell  Benson. 
Kirsten  Nielsen,  døbt  af  ældste  Tom  Cran- 
dall,  håndspålæggelse  ved  ældste  John 
Houston. 
København  Nordre  Gren: 

22.  marts: 

Kai  Lauritz  Møller,  døbt  af  broder  Mogens 
Andersen,   håndspålæggelse  ved    broder 
Finn  Nielsen. 
Fredericia: 
14.  marts: 

Else  Petersen,  døbt  af  ældste  Ivan  Jen- 
sen, håndspålæggelse  ved  samme. 
Frederikshavn: 

1.  april: 

Karen  Olsson,  døbt  af  ældste  Paul  Mickei- 
sen,  håndspålæggelse  ved  ældste  Craig 
Lewis. 
Odense: 

2.  april: 

Thomas   Clifford  Tennis,   døbt  af  ældste 
Michael  Elison,  håndspålæggelse  ved  mis- 
sionspræsident Paul  L.  Pehrson. 
25.  april: 

Michael  Solbjerg  Nielsen,  døbt  af  bro- 
der Edmund  Nielsen,  håndspålæggelse 
ved  ældste  Keith  Andersen. 
Karin  Johansen,  døbt  af  broder  Paul  An- 
dersen, håndspålæggelse  ved  ældste 
Thomas  Schiffgen. 


222 


Fødselsdage: 

Vi  siger  til  lykke  til  følgende  søskende: 
Jens  August  Oscar  Petersen,  Randers, 
75  år  den  1 .  august. 

Johanne  Cathrine  Petersen,  Aarhus,  85  år 
den  9.  august. 

Kristine  Sørensen,  Provstevej  1 1    A,  Kø- 
benhavn, 85  år  den  9.  august. 
Gerda    Møller   Nielsen,    Nansensgade    1, 
København,  75  år  den  10.  august. 
Karen    Marie    Larsen,    Skive,    80   år  den 
1 1 .  august. 

Richard    Harald    Petrus   Isaksen,   Aarhus, 
70  år  den  13.  august. 
Thora   Carla   Marie   Larsen,    Odense,   65 
år  den  15.  august. 

Martha  Hansigne  Marie  Rasmussen,  Kø- 
benhavn, 70  år  den   15.  august. 
Jens   Johnsen    Charles    Nielsen,    Aarhus, 
65  år  den  16.  august. 
Ane  Nielsine  Toft,  København,  85  år  den 
20.  august. 

Hilma    Marie   Jakholm    Larsen,    Nykøbing 
F.,  80  år  den  21.  august. 
Severinus  Valdemar  Nielsen,  Aalborg,  75 
år  den  30.  august. 

Elna  Augusta  Tranholm,  Aalborg,  75  år 
den  31 .  august. 

Elna   Rigmor   Regitze   Vilhelmine  Jørgen- 
sen, København,  60  år  den  31 .  august. 
Olga  Josepha  Seraphia  Sørensen,  Oden- 
se, 85  år  den  6.  august. 


Ordinationer: 

Aalborg: 

15.  februar: 

Jens  Petersen  ordineret  til  diakon  af  æld- 
ste Richard  Andersen. 
Frederikshavn: 
8.  marts: 

John  Hansen  ordineret  til  diakon  af  bro- 
der Elvin  Kristensen. 

Orla  John  Larsen  ordineret  til  ældste  af 
broder  Jens  Larsen. 
Esbjerg: 
22.  februar: 

Bjarne  Schmidt  ordineret  til  præst  af  bro- 
der Aage   Hansen. 

Erik  Kjærgård  ordineret  til  præst  af  bro- 
der Carl-Johan  Grabe. 
Bent  Danielsen  Jensen  ordineret  til  lærer 
af  broder  Aage  Hansen. 
29.  marts: 

Bent  Jensen  ordineret  til  præst  af  broder 
Arne  Pedersen. 

Arne  Hansen  ordineret  til  lærer  af  broder 
Knud   Holmboe. 


19.  april: 

Jan  Pedersen  ordineret  til  diakon  af  bro- 
der Arne  Pedersen. 
København  Gren: 
22.  februar: 


Amager: 

22.  marts: 

Aage   Brodersen   ordineret  til    diakon    af 

broder   Flemming   Eliasen. 

København  Nordre  Gren: 


Hans   Christiansen  ordineret  til   lærer  af  5.  april: 

broder  Bent  Jørgensen.  Steffen  Jensen  ordineret  til  præst  af  bro- 
Sønderborg:  der  Hans  Billeskov  Jansen. 
29.  marts:  12.  april: 

Bent  Iversen  ordineret  til   præst  af  bro-  Jørgen  Damø  ordineret  til  præst  af  bro- 
der Aage   Pedersen.  der  Orla  Rasmussen. 


KAN  MAN  SE  DET? 


Der  er  ikke  nogen  mening  i  at  anvende  illustrationsmate- 
riale i  en  klasse,  hvis  det  ikke  kan  ses  af  dem,  der  sidder 
på  den  bageste  række. 

Ved  du,  hvor  høje  bogstaverne  på  en  plakat  skal  være,  for 

at  være  letlæselige  i  en  given  afstand? 

Eller  hvor  stor  skriften  på  en  tavle  skal  være  for  at  hele 

klassen  kan  læse  den? 

I  hvor  lang  afstand  kan  man  læse  landenes  navne  på  et 

landkort? 

At  kunne  se  det  opstillede  materiale  afhænger  af  to  ting: 

1.  LETLÆSELIGHED  -  bogstaverne  skal  være  store  nok, 
tydeligt  formede  og  skrevet  med  en  kontrastfarve  i  for- 
hold til  baggrunden. 

2.  BELYSNINGSFORHOLD  -  materialet  skal  være  pas- 
sende oplyst  uden  at  blænde  eller  kaste  lyset  tilbage. 
Følgende  tabeller  viser  de  mindste  tegn  eller  bog- 
staver, der  er  letlæselige  på  den  anførte  afstand: 

Minimumstørrelse 


på  tegn  eller  bogstaver 
0,63  cm 
1,27  cm 
1,9  cm 
2,54  cm 
4  cm 
5,08  cm 
8,25  cm 
10,16  cm 


ragtningsa 

fstand 

2,5  m 

5      m 

7,5  m 

10      m 

16      m 

20      m 

32      m 

40      m 

-  John  A. 

Peart. 

Hvis  vi  støtter  det  onde? 

af  RICARD  L.  EVANS. 

Med  voksende  bekymring  for  de  dalende  standarder  for 
moral  og  anstændighed  kommer  spørgsmålet,  hvad  kan  der 
gøres  ved  det?  Skal  vi  blot  resigneret  sidde  med  hænderne 
i  skødet,  som  om  vi  overværede  forløbet  af  et  skuespil, 
eller  er  der  noget,  vi  kan  gøre  for  at  ændre  udviklingen?  En  lovende 
side  af  det  er  den  voksende  beslutsomhed  fra  mange  ansvarsbevidste 
mennesker,  offentlig  og  privat,  for  at  sætte  en  grænse  mod  løsagtighed 
og  lovløshed.  Men  på  mange  måder  er  der  stadig  ligegyldighed  eller 
modløshed  overfor  at  ændre  forholdene.  Så  det  synes  at  være  på  tide 
at  erkende  nogle  meget  simple  kendsgerninger.  En  af  årsagerne  til  at 
det  onde  er  muligt,  er,  at  det  er  gjort  til  en  god  forretning.  En  anden 
kendsgerning,  vi  er  måske  imod  det  i  princippet,  men  støtter  det  allige- 
vel, og  gør  det  derfor  muligt,  således  at  det  er  økonomisk  fordelagtigt. 
Dette  gælder  enhver  form  for  ondt,  der  bliver  tilbudt  offentligheden 
som  en  salgsvare.  Hvis  vi  støtter  eller  deltager  i  hvadsomhelst  der  ikke 
er  godt  for  mennesker,  hjælper  vi  med  til  at  udbrede  det  og  dermed  til 
at  gøre  det  lønnende.  Hvis  vi,  ligemeget  af  hvilken  grund,  køber  eller 
fremstiller  nogle  af  de  liderlige,  pornografiske  frembringelser  i  billeder 
eller  som  læsestof,  hjælper  vi  med  til  at  det  onde  lønner  sig.  Hvis  vi 
overværer  et  utugtigt,  råt  eller  umoralsk  skuespil,  ligegyldigt  med  hvil- 
ken hensigt  det  bliver  fremvist  eller  skabt,  hvis  vi  bruger  vore  penge 
for  at  se  noget  sjofelt  og  umoralsk,  så  kompromitterer  vi  ikke  alene  os 
selv  og  degraderer  os  selv,  men  vi  hjælper  også  med  til  at  fremme  og 
udbrede  den  slags  værker,  ved  at  gøre  dem  til  en  god  forretning.  Det 
onde  er  begærligt  og  bliver  udført  af  mange  for  at  tjene  penge.  Vi 
burde  altid  huske  på,  at  jo  mere  indbringende  det  onde  er,  jo  stærkere 
er  det,  og  desmere  udbredt  vil  det  blive.  Det  onde  vil  gå  lige  netop  så 
langt,  som  vi  tillader  det.  Hvis  vi  støtter  og  opmuntrer  det,  vil  det  brede 
sig  over  alle  grænser.  Men  vi  kan  personligt  spille  en  vigtig  rolle  ved 
ikke  at  støtte  det,  ikke  at  købe  eller  tjene  penge  på  nogensomhelst 
form  for  ondt  eller  dårlig  moral.  Hvis  der  er  noget,  der  ikke  er  godt  for 
mennesker,  så  nytter  det  ikke,  hvor  lønnende  eller  populær  eller  ud- 
bredt, det  er.  Vi  burde  holde  os  fra  det.  o 


